
转讜住驻讜转





	讜讻讬 转讬诪讗 讗讜专讞讗 讚诪讬诇转讗 诇诪讬转讘 诇讬诪讬谉. 谞''诇 诇驻专砖 讻诇讜诪专 讗讚专讘讛 讻讬 讛讬讻讬 讚讛转诐 讬讛讘 拽讜讚砖讗 讘专讬讱 讛讜讗 诪讬诪讬谞讜 讛讻讗 谞诪讬 讛诪转驻诇诇 讬转谉 砖诇讜诐 诇讬诪讬谉 砖诇讜 讘专讬砖讗 转''诇 讬驻讜诇 诪爪讚讱 讗诇祝 讗诇诪讗 讚讬砖 诇讘拽砖 注诇 谞讙讚 讛砖诪讗诇讬 讘专讬砖讗 讜讛讚专 讗讬诪讬谉 讜讟注诪讗 讛讜讬 讚讛讜讬 诇讬诪讬谉 讛拽讘''讛 讘专讬砖讗: 转谞谉 讻诪讗谉 讚讗诪专 讗专讜谉 讙诇讛 诇讘讘诇. 讗注''讙 讚专讘讬 讬讛讜讚讛 讗讜诪专 讘诪拽讜诪讜 谞讙谞讝 讜驻诇讬讙 讘住讬驻讗 讙讘讬 讻谉 讜诇讗 驻诇讬讙 讘专讬砖讗 讗讗专讜谉 讬''诇 驻诇讬讙 讘讘专讬讬转讗 讘专讬砖讗 讗讗专讜谉: 讜驻诇讬讙讗 讚注讜诇讗. 讚讗诪专 诇专''砖 讙诇讛 诇讘讘诇 驻诇讬讙讗 讚注讜诇讗 讚讗诪专 诇专''砖 讚讗专讜谉 谞讙谞讝:





专讘讬谞讜 讞谞谞讗诇

讗讜讚注讜讛 诇专讘 讬讜住祝 讚讛讜讛 讛讜讗 住讙讬 谞讛讜专讗 讗诪专 讬讛讗 专注讜讗 讚转讬专讜诐 专讬砖讗 讗讻讜诇讗 讻专讻讗. 讜讬"讗 砖转讛讬讛 讘讻诇 讛诇讻讛 讻专讘讗. 



讗专讬讘"诇 讛诪转驻诇诇 爪专讬讱 诇驻住讜注 讙' 驻住讬注讜转 诇讗讞讜专讬讜 讜讗讞"讻 讬转谉 砖诇讜诐. 转谞"讛 讛诪转驻诇诇 爪专讬讱 诇驻住讜注 讙' 驻住讬注讜转 诇讗讞讜专讬讜 讜讗讞"讻 讬转谉 砖诇讜诐 讜讗诐 诇讗 注砖讛 讻谉 专讗讜讬 诇讜 讻讗讬诇讜 诇讗 讛转驻诇诇 讜诪砖讜诐 砖诪注讜谉 讗诪专讜 谞讜转谉 砖诇讜诐 诇讬诪讬谞讜 讜讗讞"讻 诇砖诪讗诇讜 讜讗"诇 专讘讛 诇讗讘讬讬 诇讬诪讬谉 讛拽讘"讛 砖讛讜讗 砖诪讗诇讱. 讗讘讬讬 讜专讘讗 讛讜讜 驻住注讬 诇讛谞讬 讙' 驻住讬注讜转 讘讻专讬注讛 讗讞转. 讜讗诪专 专讘 诪专讚讻讬 讻讬讜谉 砖驻住注 讙' 驻住讬注讜转 诇讗讞讜专讬讜 讛转诐 讗讬讘注讬 诇讬讛 诇诪讬拽诐. 诪砖诇 诇转诇诪讬讚 讛谞驻讟专 诪专讘讜 讗诐 讞讜讝专 诇讗诇转专 讚讜诪讛 诇讻诇讘 砖讘 注诇 拽讬讗讜. 



讜诪转驻诇诇 转驻诇讛 拽爪专讛 讻讜' 诪讗讬 讛讬讗 讬专"诪 讛' 讗诇讛讬谞讜 砖讗诐 转讛讬讛 讝讜 讛砖谞讛 砖讞讜谞讛 转讛讬讛 讙砖讜诪讛 讜讗诇 转讻谞住 诇驻谞讬讱 转驻诇转 注讜讘专讬 讚专讻讬诐 砖诪讘拽砖讬诐 砖讬驻住拽讜 讙砖诪讬诐:
讬专讜砖诇诪讬 讜诇讗 讬讙讘讬讛讜 注诪讱 讬砖专讗诇 砖专专讛 讝讛 注诇 讝讛 讜诇讗 讬注讚讬 注讘讬讚 砖讜诇讟谉 诪讚讘讬转 讬讛讜讚讛. 



讜诇讗 讬讛讜 注诪讱 讬砖专讗诇 爪专讬讻讬谉 诇讛转驻专谞住 讝讛 诪讝讛. 诪注砖讛 讘专' 讞谞讬谞讗 讘谉 讚讜住讗 砖讛讬讛 诪讛诇讱 讘讚专讱 讜讬专讚讜 讙砖诪讬诐. 讜讗诪专 专讘讜谉 讻诇 讛注讜诇诐 讛讻诇 讘谞讞转 讜讚谞讬谞讗 讘爪注专 驻住拽 诪讬讟专讗 讻讜'. 



转"专 诪注砖讛 讘讻"讙 砖讛讗专讬讱 讘转驻诇转讜 讻讜' 讜讗诪专讜 诇讜 讗诇 转讛讬 专讙讬诇 诇注砖讜转 讻谉 砖诇讗 诇讛讘注讬转 讗转 讬砖专讗诇 诪砖谞讬讟诇 讛讗专讜谉 讻讜' 转谞谉 讻诪"讚 讗专讜谉 讙诇讛 诇讘讘诇 讚转谞讬讗 专砖讘讬"讗 讗专讜谉 讙诇讛 诇讘讘诇 砖谞讗诪专 讜讬讘讬讗讛讜 讘讘诇讛 注诐 讻诇讬 讞诪讚转 讘讬转 讛'. 讜讻谉 讗"专 讗诇讬注讝专 讗专讜谉 讙诇讛 诇讘讘诇.





专讬讟讘"讗

讜讗讞状讻 讬转谉 砖诇讜壮 讻诇讜诪壮 砖讬砖转讞讜讛 讻诪讬 砖谞讜转谉 砖诇讜壮 讜谞驻讟专 诪专讘讜.  讜讬砖 谞讜讛讙讬谉 诇转转 砖诇讜壮 诪诪砖 砖讛诐 讗讜壮 砖诇讜壮 诇讬诪讬谞讬 砖诇讜壮 诇砖诪讗诇讬 讜诪砖讜诐 砖诪注讬壮 讗诪专讜 谞讜转谉 砖诇讜壮 诇讬诪讬谞讜. 讜讗住讬拽谞讗 诇讬诪讬谞讜 砖诇 讛拽讘状讛 砖讛讜讗 砖诪讗诇 讚讬讚讬壮 讻讬 讛诪转驻诇诇 讻诪讬 砖注讜诪讚 诇驻谞讬 讛砖讻讬谞讛. 讜诪讬讘注讬 诇诪讬注讘讚 讻讗讘讬讬 讜专讘讗 讚驻住注讬 诇讛讜 诇砖诇砖 驻住讬注讜转 讘讻专讬注讛 讗讞转 讜诇住讜祝 讛讻专讬注讛 谞讜转谞讬谉 砖诇讜壮 诇讬诪讬谉 讜诇砖诪讗诇 讜讻谉 专讗讬转讬 诇诪讜专讬 讛专讘 砖讛讬壮 谞讜讛讙.



讗讜专讞讗 讚诪诇转讗 讛讜讗. 驻讬壮 讗讜专讞讗 讚诪诇转讗 诇转转 讜诇讬讟讜诇 讘讬诪讬谉 诪驻谞讬 砖讛讬讗 诪讬讜诪谞转 讬讜转专 讜诇讗讜 诪砖讜诐 讚讞砖讬讘讗 讟驻讬.



转状砖 讜专讘讘讛 诪讬诪讬谞讬讱 讚讗诇诪壮 讬诪讬谉 讞砖讬讘讗 讜讗注状讙 讚讛讗讬 讬诪讬谞讬讱 讗讬诪讬谞讜 砖诇 讗讚诐 拽讗讬 讜讗谞谉 讗住拽讬谞谉 讚讻专讬注讛 诇讬诪讬谞讜 砖诇 讛拽讘状讛. 讬状诇 讚诪讬诪讬谞讬讱 讛讬讬谞讜 谞诪讬 砖诪讗诇 讚讬讚讬壮 砖讛讜讗 讻谞讙讚 讬诪讬谞讜 砖诇 讛拽讘状讛 讗状谞 讻讬讜谉 讚讬诪讬谞讜 砖诇 讗讚诐 讞砖讬讘讗 诪砖诪讗诇讜 讛讬讗 讛谞讜转谞转 讚诇诪注诇讛 谞诪讬 讻谞讙讚 讬诪讬谞讜 砖诇 讛拽讘状讛 讗讬转 诇谉 诇诪讬讻专注 讟驻讬 讻讬 讛讬诪讬谉 诪砖讜讘讞.





讛诪讗讬专讬

诪讻讗谉 讗诪专讜 讛诪转驻诇诇 爪专讬讱 砖讬驻住讬注 砖诇砖 驻住讬注讜转 讘住讜祝 转驻诇转讜 诇讗讞讜专讬讜 讜讗讞"讻 讬讗诪专 砖诇讜诐 讘砖诪讗诇 讜诪拽讚讬诐 转讞诇讛 讘驻住讬注转 砖诪讗诇讜 砖讛专讬 讛讜讗 诪专讗讛 讘注爪诪讜 讻讗诇讜 注讜诪讚 诪诪砖 诇驻谞讬讜 讬转讘专讱 讜谞讜转谉 讻讘讜讚 诇诪讛 砖讛讜讗 诪专讗讛 讘注爪诪讜 注讜诪讚 讻谞讙讚 讬诪讬谞讜 注诇 讚专讱 讬诪讬谞讱 讚' 谞讗讚专讬 讜讻讜' 讜讘砖注讛 砖讬转讞讬诇 讘驻住讬注讜转 讗诇讜 爪专讬讱 诇讻专讜注 讜讗讬谉 讝讝 诪讻专讬注转讜 注讚 砖讬注砖讛 讗转 砖诇砖转谉 讘讗讜转讛 讻专讬注讛 讜砖讗专 讚讘专讬诐 砖讘住讜讙讬讗 讻讘专 讛转讘讗专 注谞讬讬谞诐 讘诪砖谞讛:





转讜住驻讜转 讬砖谞讬诐

诪讗讬 诪爪诇讬. 讘讬专讜砖诇诪讬 诪住讬讬诐 讘讛 讜诇讗 讬讙讘讬讛讜 砖专专讛 讝讛 注诇 讝讛 讜讝讛讜 砖讬住讚 讛驻讬讬讟 讘住讚专 讬讜讛"讻 诇讘诇 专讚讜转 注诐 拽讚砖 专讘 讘爪注讬专:





诪注砖讛 讘讻讛谉 讗讞讚 砖讛讗专讬讱 讘转驻诇转讜. 讘讬专讜砖诇诪讬 讗诪专 砖诪注讜谉 讛爪讚讬拽 讛讬讛:





转讜住驻讜转 专讬"讚

转谞谉 讘诪讗谉 讚讗诪专 讗专讜谉 讙诇讛 诇讘讘诇. 拽砖讬讗 诇讬 讜讗诐 讙诇讛 诇讘讘诇 诇诪讛 诇讗 讞讝专 注诐 砖讗专 讛讻诇讬诐 讻诪驻讜专砖 讘注讝专讗 砖谞转谞讜 诇讛诐 讻诇 讻诇讬 讘讬转 讛诪拽讚砖 砖诇拽讞讜:





诪讛专砖"讗 - 讞讬讚讜砖讬 讛诇讻讜转

讙诪' 专' 讬讛讜讚讛 (讘谉 诇拽讬砖) 讗讜诪专 讗专讜谉 讘诪拽讜诪讜 谞讙谞讝 讻讜' 讻谉 谞专讗讛 诪讚讘专讬 讛转讜住' 讚专' 讬讛讜讚讛 住转诐 讙专住讬' 谞诪讬 讘讘专讬讬转讗 讚讛讬讬谞讜 专' 讬讛讜讚讛 讘专 讗诇注讗讬 讜诇"讙 专' 讬讛讜讚讛 讘谉 诇拽讬砖 讘讘专讬讬转讗 讜拽"诇:


转讜住' 讘讚"讛 讜讻"转 讗讜专讞讗 讻讜' 讗诇诪讗 讚讬砖 诇讘拽砖 注诇 谞讙讚 讛砖诪讗诇讬 讻讜' 讜讟注诪讗 讚讛讜讬 诇讬诪讬谉 讛拽讘"讛 讻讜' 注讻"诇 讜诇注讬诇 爪"诇 讗讘讬讬 讚讛讜讛 讬讛讬讘 砖诇诪讗 诇讬诪讬谞讬讛 讘专讬砖讗 诇讗 讛讜讛 讬讚注 讛讱 讘专讬讬转讗 讚转谞讬 讜讗讜诪专 (讬讻讜诇) [讬驻讜诇] 讜讙讜' 讚诪讜讻讞 诪讬谞讛 砖诪讗诇 砖诇 讗讚诐 讘专讬砖讗 讜拽"诇:


讘讚"讛 转谞谉 讻诪讗谉 讻讜' 讬"诇 驻诇讬讙 讘讘专讬讬转讗 讘专讬砖讗 讗讗专讜谉 注讻"诇 讛住"讚 讻爪"诇:





诪讛专砖"讗 - 讞讬讚讜砖讬 讗讙讚讜转

注"讘 讬讛讗  专注讜讗 讚转专讜诐 专讬砖讱 讗讻讜诇讗 讻专讻讗 讻讜'. 专"诇 讘讬诪讬 讗讘讬讬 讛讬讜 讘' 讬砖讬讘讜转 讚讛讬讬谞讜 讬砖讬讘转 讗讘讬讬 讜讬砖讬讘转 专讘讗 讘讘' 讻专讻讬谉 讜讘专讻讜 专讘 讬讜住祝 砖讬讛讬讛 专讗砖 讬砖讬讘讛 诇讘' 讛讬砖讬讘讜转 砖讘讘' 讛讻专讻讬诐 讜讻谉 讛讜讛 诇讬讛 讻砖诪转 讗讘讬讬 讘讗 讬砖讬讘转 讗讘讬讬 诇专讘讗 讻诪驻讜专砖 驻' 讛专讜讗讛 讘讞诇讜诪讜转 讚讘专 讛讚讬讗 讜拽"诇: 


爪专讬讱  砖讬驻住讬注 讙' 驻住讬注讜转 讻讜'. 注讬讬谉 讛讟注诐 讘讝讛 讘讘"讬 讟讜专 讗"讞 住讬' 拽讻"讙 注"砖 讜砖诪注转讬 注讜讚 讟注诐 讘讝讛 讜讛讜讗 诪驻讜专砖 讘驻' 讞诇拽 讙讘讬 谞"谞 讚专讛讟 砖诇砖 驻住讬注讜转 讜讗转讗 讙讘专讬讗诇 讻讜': 


砖谞讜转谉  砖诇讜诐 诇讬诪讬谉 讜讗讞"讻 诇砖诪讗诇 讻讜'. 砖诐 讘讟讜专 诪驻讜专砖 讻砖讗讜诪专 注讜砖讛 砖诇讜诐 讘诪专讜诪讬讜 讛讜驻讱 驻谞讬讜 诇爪讚 砖诪讗诇 讜讻砖讬讗诪专 讛讜讗 讬注砖讛 砖诇讜诐 注诇讬谞讜 讛讜驻讱 驻谞讬讜 诇讬诪讬谉 讻讜' 注"砖 讜讛讬讬谞讜 讻讚诪住讬拽 诇讬诪讬谉 讜砖诪讗诇 砖诇 讛拽讘"讛 讻砖讗讜诪专 注讜砖讛 砖诇讜诐 讘诪专讜诪讬讜 诇诪注诇讛 砖砖诐 讛专讞诪讬诐 讛讜驻讱 驻谞讬讜 诇讬诪讬谉 砖诇 讛拽讘"讛 讜讻砖讗讜诪专 讛讜讗 讬注砖讛 砖诇讜诐 注诇讬谞讜 讻讜' 诇诪讟讛 讛讜驻讱 驻谞讬讜 诇爪讚 砖诪讗诇 砖诇 讛拽讘"讛 讛诪讜专讛 注诇 诪讚转 讛讚讬谉 讜拽"诇: 


讜讻"转  讗讜专讞讗 讚诪诇转讗 讻讜' 转"诇 讬驻讜诇 诪爪讚讱 讜讙讜' 讚讛讜讬 诇讬诪讬谉 讛拽讘"讛 讻讜'. 讜诇驻讬 讝讛 讗讘讬讬 讘住诪讜讱 讚讟注讛 讜讬讛讬讘 砖诇诪讗 诇讬诪讬谉 讚讬讚讬讛 讘专讬砖讗 诇讗 讛讜讛 砖诪讬注讗 诇讬讛 讛讱 讚专' 砖诪注讬讛 讜讛注谞讬谉 砖讘讗诇讜 讙' 驻住讬注讜转 讘讻专讬注讛 讬砖 诇讛讻谞讬注 诪讚转 讛讚讬谉 讜注"讻 诪转讞讬诇 讘砖诪讗诇 砖讛讜讗 讬诪讬谞讜 砖诇 讛拽讘"讛 砖讛诐 讛专讞诪讬诐 砖讬讻讜驻讜 讗转 诪讚转 讛专讜讙讝 讜诪讬讬转讬 诇讬讛 诪讛讗讬 拽专讗 讬驻讜诇 诪爪讚讱 讗诇祝 讜专讘讘讛 讜讙讜' 砖讛诐 讛诪拽讟专讙讬诐 砖诇 讗讚诐 诪讘' 讛爪讚讚讬诐 砖讘讗诇讜 讘' 讛讻专讬注讜转 诪讘' 爪讚讚讬诐 讬讻谞讬注 讜讬转讬砖 讻讞诐 讻讛讛讬讗 讚讗诪专讬' 驻"拽 讚拽讬讚讜砖讬谉 讘讞住讬讚 砖讛讬讛 讘讘讛讻"谞 砖讛讬讛 砖诐 诪讝讬拽 讗讞讚 谞讞砖 讘讝' 专讬砖讬谉 讘讻诇 讻专讬注讛 诪讝' 讻专讬注讜转 谞驻诇 讞讚 专讬砖讬讛 讚谞讞砖 讜讛诐 讝' 讻讞讜转 讛讟讜诪讗讛 砖诇 谞讞砖 讛拽讚诪讜谞讬 讻诪驻讜专砖 砖诐 讜讘驻"拽 讚讘"拽: 


砖讞讜谞讛  诪注诇讬讜转讗 讛讬讗 讻讜'. 讚讛"诇 诇讛转驻诇诇 砖转讛讗 砖谞讛 讝讜 讻讚专讻讛 讗讘诇 砖讞讜谞讛 诪砖诪注 讬讜转专 诪讻讚讬 爪专讻讛 讜诇讻讱 驻专讬讱 砖讞讜谞讛 讬讜转专 诪讻讚讬 爪讜专讱 诪注诇讬讜转讗 讛讬讗 讘转诪讬讛 讛讗 讙专讬注讜转讗 讛讬讗 讚讛讻讬 讗诪专讬' 讘驻' 住讚专 转注谞讬讜转 讜讛讬讬谞讜 讚讛讟讘注讬讬诐 砖讛诐 拽专 讜讞诐 讜诇讞 讜讬讘砖 讗诐 讙讘专 讛讗' 讻讬 讛讻讗 砖讛讞讜诐 讙讘专 讛讜讛 诇讙专讬注讜转讗 讜讛"讛 讚讛"诪 诇诪讬驻专讱 讘讙砖讜诪讛 讬讜转专 诪讚讗讬 讜讻讬 诪注诇讬讜转讗 讛讬讗 讚讙砖诪讬诐 诪专讜讘讬诐 讬讜转专 诪讚讗讬 谞诪讬 讙专讬注讜转讗 讛讬讗 讻讚讗诪专讬' 讛转诐 讜诪砖谞讬 讚讛"拽 讗诐 转讛讬讛 讛砖谞讛 砖诇讗 讻讚专讻讛 讚讛讬讬谞讜 砖转讛讬讛 讞诪讛 讘讬讜转专 转讛讬讛 讙"讻 讘讝讛 砖诇讗 讻讚专讻讛 砖转讛讬讛 讙砖讜诪讛 讘讬讜转专 讚讛讬讬谞讜 诇讞 讚讘讝讛 转转拽谉 讛讞诪讬诪讜转 讜转讛讬讛 讛砖谞讛 讞诐 讜诇讞 讜拽"诇: 


诇讗  讬注讚讬 注讘讬讚 砖讜诇讟谉 诪讚讘讬转 讬讛讜讚讛 讻讜'. 注砖"讛 诇讗 讬住讜专 砖讘讟 诪讬讛讜讚讛 讜讙讜': 


讜诇讗  讬讛讬讜 注诪讱 爪专讬讻讬谉 诇驻专谞住讛 讝讛 诪讝讛 讻讜'. 谞专讗讛 讚讗讬谉 诇驻专砖 诇注谞讬谉 爪讚拽讛 砖诇讗 讬讛讬讜 爪专讬讻讬谉 讝讛 诇讝讛 诇拽讘诇 爪讚拽讛 讚讛讗 讻转讬讘 讻讬 诇讗 讬讞讚诇 讗讘讬讜谉 讜讙讜' 讗诇讗 讚专"诇 砖讙诐 讘诪砖讗 讜诪转谉 诇讗 讬讛讬讜 爪专讬讻讬谉 讝讛 诇讝讛 讜注"讚 讚讗诪专讬' 驻"拽 讚住谞讛讚专讬谉 讗讬谉 讛讘讜专 诪转诪诇讗 诪讞讜诇讬转讜 讗诇讗 转驻砖讟讜 讬讚讬讻诐 讘讙讚讜讚 注"砖: 


讻诇  讛注讜诇诐 讘谞讞转 讜讞谞讬谞讗 讻讜'. 诇讻讗讜专讛 拽砖讛 讛讬讗讱 讛讬讛 诪转驻诇诇 讻讱 讜讻讬 诪砖讜诐 爪注专 讚讬讚讬讛 诇讗 讬讛讬讛 谞讞转 诇讻诇 讛注讜诇诐 讚讗讬谞讜 谞专讗讛 砖讞住讬讚 讝讛 讬讗诪专 讻谉 诪砖讜诐 讚讻诇 注讜诇诐 谞讬讝讜谉 讘砖讘讬诇讜 讻讚讗诪专讬' 讛转诐 讜谞"诇 讚讘讗讜转讛 砖注讛 注讚讬讬谉 诇讗 讛讬讛 爪专讬讱 讻诇 注讜诇诐 诇诪讟专讗 注讚 砖讘讗 诇讘讬转讜 讜诇讝讛 讻讚专讱 讛讬讛 诪转驻诇诇 讻讬讜谉 讚讻诇 注讜诇诐 讘谞讞转 讬讛讬讛 讙诐 诇讞谞讬谞讗 谞讞转 砖讬驻住讜拽 讛诪讟专 砖讗讝 讬讛讬讛 讙"讻 诇注讜诇诐 谞讞转 讻讬讜谉 砖诇讗 谞爪讟专讻讜 诇诪讟专 注讚讬讬谉 讜讻砖讘讗 诇讘讬转讜 砖谞爪讟专讱 注讜诇诐 诇诪讟专 讛转驻诇诇 讙诐 砖讞谞讬谞讗 讘谞讞转 砖讗讬谉 诇讜 砖讚讜转 讛注讜诇诐 讻讜诇讜 讘爪注专 砖讬砖 诇讛诐 砖讚讜转 讜爪专讬讻讬谉 注转讛 诇诪讟专: 


诪注砖讛  讘讻"讙 讻讜' 砖诇讗 诇讛讘注讬转 讻讜'. 砖讬讞砖讘讜 砖诪讗 讛讜讗 注砖讛 讻讚注转 讛爪讚讜拽讬诐 讜谞讬讙祝 讘讬爪讬讗转讜 讻讚讗诪专讬' 驻"拽: 


讗讘谉  讛讬讛 砖诐 讻讜' 讜砖转讬讛 讛讬转讛 谞拽专讗转 讻讜' 砖诪诪谞讛 讛讜砖转转 讛注讜诇诐 讻讜'. 讜讘诪讚专砖讜转 讬砖 专诪讝 讘讝讛 讚讻转讬讘 讜讛讗讘谉 讛讝讗转 讗砖专 砖诪转讬 诪爪讘讛 讬讛讬讛 讘讬转 讗诇讛讬诐 讜讙讜': 


讗专讜谉  讙诇讛 诇讘讘诇 砖谞讗诪专 诇讗 讬讜转专 讜讙讜'. 讚诇注讬诇 诪讬谞讬讛 讻转讬讘 诇讗 讛讬讛 讚讘专 讗砖专 诇讗 讛专讗讬转讬诐 讚讛讬讬谞讜 砖讛专讗讛 诇讛诐 讛住驻专 转讜专讛 讘讗专讜谉 讚诪讬拽专讬 讚讘专 讜注诇讛 拽讗诪专 拽专讗 讜谞砖讗 讻诇 讗砖专 讜讙讜' 讘讘诇讛 诇讗 讬讜转专 讚讘专 讜讙讜' 讚讛讬讬谞讜 讛讚讘专 讗砖专 讛专讗诐:





专砖"砖

讙诪专讗 专讘讗 讞讝讬讬讛 诇讗讘讬讬 讻讜'. 讻讛"讙 讘砖讘转 (诇讛):



讘诪砖谞讛 诪砖谞讬讟诇 讗专讜谉 讗讘谉 讛讬转讛 砖诐. 拽"诇 诪讚讜注 诇讗 注砖讜 讗专讜谉 讗讞专 讘讘讬转 砖谞讬. 讜讗讬 诪砖讜诐 讚讻转讬讘 讜谞转转 讗诇 讛讗专讜谉 讗转 讛注讚讜转. 讚诪砖诪注 讚注讬拽专讜 讗讬谞讜 讗诇讗 诇爪讜专讱 讛注讚讜转 讛诇讗 讙诐 讘讞砖谉 讻转讬讘 讜谞转转 讗诇 讞讛"诪 讗转 讛讗讜专讬诐 讜讙讜' 讜讗驻"讛 诇讚注转 讛专讗讘"讚 讛讘讗转讬讜 诇注讬诇 讘住驻"拽 诇讗 讛讬讜 讘讘"砖 讜诪"诪 注砖讜 讗转 讛讞砖谉 诇转砖诇讜诐 讛讞' 讘讙讚讬诐 [讜注讬' 诇注讬诇 (讛 讘) 讜讘专砖"讬 砖诐 讘讚"讛 讚诇讗 讻转讬讘] . 讜讗讜诇讬 诪砖讜诐 讚讻驻诇 讛砖讬"转 讘爪讜讜讬 谞转讬谞转 讛注讚讜转 讗诇讬讜 讘驻专砖转 转专讜诪讛 讘驻住讜拽 讟讝 讜讻讗 诪砖诪注 讚诇注讻讘 砖谞讛 注诇讬讬讛讜 (讜专砖"讬 谞讚讞拽 砖诐 注诇 讻驻讬诇转讜). 讜讻谉 讘驻' 转砖讗 (诇讗 讝) 讻转讬讘 讜讗转 讛讗专讜谉 诇注讚讜转 讚诪砖诪注 讚讗讬谞讜 讗诇讗 诇爪讜专讱 讛注讚讜转. 讜注讬讬谉 专诪讘"谉 讘驻' 注拽讘 讘驻住讜拽 讘注转 讛讛讬讗. 讜诇砖讜谉 讛诪"专 谞砖讗 驻讬"讘 讘讚专砖转 讗驻专讬讜谉 讝讛 讛讗专讜谉 讻讱 讛转讜专讛 谞讗讛 讻讜' 讗诪专 讛拽讘"讛 注砖讜 诇讛 讗专讜谉 讻讜'. 讜诇诪"讚 砖讙诇讛 诇讘讘诇 诇"讬 诪讚讜注 诇讗 讛讞讝讬专讜 讻讜专砖 讻砖讗专 讻诇讬 讘讬转 讛'. 诪讛 砖转诪讛 讛转讜讬"讟 注诇 讛专诪讘"诐 讜注诇 讛专讬爪讘"讗 讘诪拽讜诐 注诪讬讚转 讗专讜谉 注诪砖"讻 讘讘"讘 (讻讛) 讘住"讚:



讙诪专讗 讜讻讬 诪讗讞专 砖专"讗 诪诇诪讚谞讜 驻注"专 讜砖谞讬讛 讻讜'. 讻讛"讙 讘讘"讘 (拽住讞):



专砖"讬 讚"讛 诇砖诪讗诇 讚讬讚讱. 砖讛诪转驻诇诇 讻讜' 讻讗讬诇讜 砖讻讬谞讛 诇诪讜诇 驻谞讬讜 讻讜'. 住谞讛讚专讬谉 (讻讘):



专砖"讬 讚"讛 谞讟诇 讚诐 讛驻专. 诪住拽谞讗 讚诪讬诇转讬讛 讚专"讬 讻讜'. 讜讻"诪 讘讙诪专讗 诇拽诪谉 (谞讜 讘) 讘讛讛讜讗 讚谞讞讬转 拽诪讬讛 讚专讘讗. 讜谞"诇 讚诇拽诪谉 讚转谞讬 谞讟诇 讚诐 讛砖注讬专 讜讛谞讬讞 讚诐 讛驻专 诪爪讬 讗转讬讗 讻专讘谞谉 讜驻讬专讜砖 讜讛谞讬讞 讜讻讘专 讛谞讬讞 讜讗转讬 诇讗驻讜拽讬 讚诇讗 讛讬讛 诪注专讛 讻诪讜 讘住讜祝 诪转谞讬转讬谉. 讗讘诇 讛讻讗 讻讘专 转谞讬 讜讛谞讬讞讜 注诇 讻谉 讛讝讛讘 讛砖谞讬 讜讚诇讗 讻讛转讜讬"讟 注"砖:





讛讙讛讜转 讬注讘"抓

爪专讬讱 砖讬驻住讬注. 谞状讘 诪驻谞讬 砖转谞讜注转 驻住讬注讜转 讗诇讜 诪讜讻专讞转 讛讬讗 谞讙讚 讟讘注讜 砖诇 讗讚诐. 砖讚专讻讜 诇讛转谞讜注注 诇驻谞讬讜. 诇讗 诇讗讞专讬讜 砖诪转谞讛讙 讘讻讘讚讜转 讜讘拽讜砖讬 诇讻谉 谞砖转诪砖讜 讘讛 诪讛讻讘讚. 讜诇讗 讗诪专讜 砖讬驻住注 诪讛拽诇:


砖诐 讗诪专 诇讬讛 专讻 诪专讚讻讬 谞状讘 诪诇转 诇讬讛 谞"诇 讟"住 (讜讻谉 诇讬转讗 讘讗讜专 讝专讜注 讛诇讻讜转 转驻诇讛) 讻讬 讝讛 专"诪 讛诪讜专讗 讘转专讗讛 诪讘讘诇 讜讗诇讛 专"讗 讜专讬讘"诇 拽诪讗讬 讜诪讗"讬 讛讜讜 (讜讙讬专住讗 讗讞专转 讘专讬"祝 讜专讗"砖 驻状讛 讚讘专讻讜转):


砖诐 专讘讗 讞讝讬讬' 诇讗讘讬讬. 爪"诇 专讘讛 (讜讻"讛 讘专讗"砖 砖诐 讜注"砖 讘诪注讚谞讬 讬讜"讟):





讘谉 讬讛讜讬讚注

讗指诪址专 诇职讛讜旨: 讬职讛值讗 专址注植讜指讗 讚旨执转职专讜旨诐 专值讬砖讈值讬讱职 讗址讻旨讜旨诇指讛旨 讻旨职专址讻指讗. 谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 (讘砖注专 讛讙诇讙讜诇讬诐 讛拽讚诪讛 诇"讜 讚祝 诪"讘) 注谞讬谉 讘转 专讘 讞住讚讗 砖谞砖讗转 转讞讬诇讛 诇专诪讬 讘专 讞诪讗 讜讗讞专 讻讱 诇专讘讗, 讻讬 讘转 专讘 讞住讚讗 讛讬转讛 谞砖诪转讛 讙讚讜诇讛 诪讗讚 诪住讜讚 讛诪诇讻讜转 讛注诇讬讜谞讛 讜诇讻谉 谞拽专讗转 讘住转诐 讘转 专讘 讞住讚讗 讜专诪讬 讘专 讞诪讗 砖谞砖讗讛 转讞讬诇讛 讛讬转讛 谞砖诪转讜 诪住讜讚 讛讚注转 砖讛讜讗 讞讬讘讜专 讛注诇讬讜谉 砖诇 砖诐 讛讜讬"讛 讜砖诐 讗讛讬"讛 砖注讜诇讛 诪住驻专诐 诪"讝 讜注诐 砖谞讬 讻讜诇诇讬诐 注讜诇讬诐 诪"讟 讻诪谞讬谉 '讞诪讗' [49] 讜诇讻谉 谞拽专讗 专诪讬 讘专 讞诪讗 讚讛讬讬谞讜 专诪讬 诇砖讜谉 专讜诪诪讜转 砖讛讬讛 诪诪拽讜诐 专诐 讜注诇讬讜谉 砖砖诐 讞讬讘讜专 讜砖讬诇讜讘 砖诪讜转 讛讜讬"讛 讗讛讬"讛 砖注讜诇讬诐 诪住驻专 '讞诪讗'. 讗讱 专讘讗 讛讬转讛 谞砖诪转讜 诪住讜讚 讛讬住讜讚 砖讛讜讗 诇诪讟讛 诪诪拽讜诐 讛讚注转 砖砖诐 讛讜讗 讞讬讘讜专 讛讜讬"讛 讗诇讛讬"诐 讜砖诪讜转 讛讜讬"讛 讗讚谞"讬 砖注讜诇讬诐 诪住驻专 '专讘讗' [203] 讜诇讛讬讜转 讚诪拽讜诪讜 转讞转讜谉 诇讻谉 诇拽讞 讗转 讘转 专讘 讞住讚讗 讘讗讞专讜谞讛 讗讞专 砖谞砖讗转 诇专诪讬 讘专 讞诪讗 讜谞驻讟专 讗讝 诇拽讞讛 专讘讗 注讬讬谉 砖诐.
讙诐 讬讚讜注 讚讻诇 讗砖讛 砖讘讬拽 讘讛 讘注诇讛 专讜讞讗 讻驻讬 注专讻讜 讜讻驻讬 讘讞讬谞转讜 (讝讛专 讞诇拽 讘' 拽讗:), 讜讗诐 讻谉 讘注转 砖谞砖讗转 诇专讘讗 讛讬讛 讘讛 专讜讞讗 诪谉 专诪讬 讘专 讞诪讗 砖讛讬转讛 谞砖诪转讜 诪住讜讚 讛讚注转 砖讛讜讗 讞讬讘讜专 讛讜讬"讛 讗讛讬"讛, 讜讛谞讛 讻专讱 讛讜讗 诇砖讜谉 讻专讬讻讛 专诪讝 诇讞讬讘讜专 讜砖讬诇讜讘 讛讜讬"讛 讗讛讬"讛 讗讜 讛讜讬"讛 讗讚谞"讬 讗讜 讛讜讬"讛 讗诇讛讬"诐, 讜诇驻讬 讝讛 讘诪拽讜诐 讛讚注转 砖讛讜讗 讘讞讬' 专诪讬 讘专 讞诪讗 讬砖 讻专讱 讗讞讚 砖诇 砖讬诇讜讘 讛讜讬"讛 讗讛讬"讛 讜讘诪拽讜诐 讛讬住讜讚 砖砖诐 专讘讗 讬砖 砖谞讬 讻专讬讻讜转 砖讛讜讗 砖讬诇讜讘 讛讜讬"讛 讗讚谞"讬 讜讛讜讬"讛 讗诇讛讬"诐, 讜诪讗讞专 讚专讘讗 诇拽讞 讘转 专讘 讞住讚讗 讘讗讞专讜谞讛 讗讞专 砖讻讘专 讬砖 讘讛 讞诇拽 诪谉 专诪讬 讘专 讞诪讗 砖讛讜讗 诪谉 讻专讱 讛注诇讬讜谉 砖诇 讛讜讬"讛 讗讛讬"讛 诇讻讱 讘专讻讜 转职专讜旨诐 专值讬砖讈值讬讱职 讗址讻旨讜旨诇指讛旨 讻旨职专址讻指讗 讚讛讬讬谞讜 讻专讻讬诐 砖诇 讘讞讬谞转讱 讜讻专讱 砖诇 专诪讬 讘专 讞诪讗 砖讬砖谞讜 讗爪诇 讘转 专讘 讞住讚讗 讻讗砖专 转砖讗谞讛.
讙诐 谞专讗讛 诇专诪讜讝 讻旨职专址讻指讗 拽讗讬 注诇 讻专讱 砖诇 专诪讬 讘专 讞诪讗 砖讛讜讗 讻专讱 砖诇 讗讛讬"讛 砖诪住驻专讜 讻"讞 讚讗讜转 讻' 讛砖谞讬转 谞拽专讗转 诇讻讗谉 讜诇讻讗谉 讜讘专讻讜 砖讛讜讗 讬砖诇讜讟 讙诐 讘专讜讞讗 讚砖讘拽 讘讛 专诪讬 讘专 讞诪讗.
讜讛谞讛 诪讛专砖"讗 讝"诇 讻转讘 砖讛讬讛 讘讻专讱 砖转讬 讬砖讬讘讜转 讜讛转驻诇诇 砖讬讛讗 专讗砖 注诇 讛讻诇 讜讻谉 讛讬讛 诇讜 讗讞专 讻讱. 讜谞专讗讛 诇讬 讘住"讚 讟注诐 诇转驻讬诇讛 讝讜 讻驻讬 讛注谞讬谉 诪讚讛 讻谞讙讚 诪讚讛 讻讬 专讘讗 讛讬讛 注讜砖讛 诪爪讜讛 讘注谞讬谉 讻讘讜讚 专讘讜 诇讻讱 讘专讻讜 讘讻讘讜讚 讗讱 讗诐 讛讬讛 专讘 讬讜住祝 专讜讗讛 讗转 讛讻讘讜讚 砖讛讬讛 注讜砖讛 诇讜 诇讗 讛讬转讛 诪爪讜转 讛讻讘讜讚 砖诇讬诪讛 讚讬砖 诇讛拽砖讜转 注讜砖讛 诇讜 讛讻讘讜讚 讛讝讛 讻讚讬 诇诪爪讜讗 讞谉 讘注讬谞讬讜 讗讘诇 诪讗讞专 讚专讘 讬讜住祝 诇讗 讛讬讛 专讜讗讛 讜诇讗 讛讬讛 讬讜讚注 讜讚讗讬 诪爪讜讛 讝讜 砖诇 讛讻讘讜讚 讛讬讗 砖诇讬诪讛, 讜诇讻谉 诪讚讛 讻谞讙讚 诪讚讛 讘讬专讱 讗讜转讜 讘讻讘讜讚 砖诇诐 砖讬讛讬讛 专讗砖 注诇 讻诇 讛讻专讱 讚讛讬讬谞讜 注诇 砖转讬 讛讬砖讬讘讜转.
讜注讜讚 谞专讗讛 诇讬 讘住"讚 讚讬讚讜注 讚讛讗谞砖讬诐 谞拽专讗讬诐 专讙诇讬诐 砖诇 讛讙讚讜诇 讜讛专讘 砖诇讛诐 讻诪讜 砖谞讗诪专 (砖诪讜转 讬讗, 讞) '爪值讗 讗址转指旨讛 讜职讻指诇 讛指注指诐 讗植砖侄讈专 讘职旨专址讙职诇侄讬讱指' 讜驻专砖转讬 讛讟注诐 讚讛讙讚讜诇 讛讜讗 讘诪拽讜诐 讗讘 讜讗诪专讜 专讘讜转讬谞讜 讝"诇 (住谞讛讚专讬谉 拽讚.) 讛讘谉 谞拽专讗 讻专注讗 讚讗讘讜讛 讜诇讻谉 讘专讻讜 诪讚讛 讻谞讙讚 诪讚讛 讗转讛 谞爪讟注专转 讘专讙诇讬诐 砖诇讱 讘砖讘讬诇 讻讘讜讚讬 转旨执讬专讜旨诐 专值讬砖讈值讬讱职 讗址讻旨讜旨诇指讛旨 讻旨职专址讻旨指讗 转讝讻讛 诇讛讬讜转 专讘 注诇 砖转讬 讛讬砖讬讘讜转 砖讗讝 讻讜诇诐 讬讛讬讜 谞拽专讗讬诐 专讙诇 砖诇讱.


讛址诪旨执转职驻旨址诇旨值诇, 爪指专执讬讱职 砖讈侄讬旨址驻职住执讬注址 砖讈指诇止砖讈 驻旨职住执讬注讜止转 诇址讗植讞讜止专指讬讜, 讜职讗址讞址专 讻旨指讱职 讬执转旨值谉 砖讈指诇讜止诐. 谞专讗讛 诇讬 讘住"讚 讛讟注诐 讻讚讬 诇讚讞讜转 砖诇砖讛 专讗砖讜谞讜转 讚讬' 住驻讬专讜转 讚讟讜诪讗讛 砖讛诐 讻谞讙讚 注诪讜谉 讜诪讜讗讘 讜讗讚讜诐 砖诇讗 讻讘砖讜诐 讬砖专讗诇 讜讘讝讻讜转 讛转驻诇讛 讘讻讜谞讛 转讛讬讛 讛讙讗讜诇讛 讜讬诪住专讜 讙诐 讗诇讜 讘讬讚 讬砖专讗诇 讻诪讜 砖讻转讜讘 讘谞讘讬讗讬诐. 讜诪讛 砖讗诪专 砖讬转谉 砖诇讜诐 诇讬诪讬谉 讜诇砖诪讗诇讜 讜诇驻谞讬讜, 谞专讗讛 诇讬 诇讛诪砖讬讱 砖驻注 诪谉 砖诇讜诐 讛讬诪讬谉 砖讛讜讗 讻谞讙讚 讞讻诪讛 诇讞讬讬诐 讜诪砖诇讜诐 讛砖诪讗诇 砖讛讜讗 讻谞讙讚 讘讬谞讛 诇诪讝讜谞讜转 砖讛注讜砖专 讬转讬讬讞住 诇爪驻讜谉 讜诪砖诇讜诐 砖讘驻谞讬诐 砖讛讜讗 讻谞讙讚 讛讚注转 诇讘谞讬诐 砖讘讗讬诐 诪谉 拽讬砖讜讬 讗讘专 讛转砖诪讬砖 讜讗讬谉 拽讬砖讜讬 讗诇讗 诇讚注转. 讙诐 讘砖诇讜诐 砖讛讜讗 讙讬诪讟专讬讗 注砖讜 诪讘讟诇讬诐 拽讟专讜讙 砖诇砖讛 讚诪注讜转 砖诇 注砖讜 讗砖专 讛砖转讬诐 讬专讚讜 讜讛砖诇讬砖讬转 谞拽砖专讛 讘讬谉 注讬谞讬讜 讻诪讜 砖讗诪专讜 讘诪讚专砖 转谞讞讜诪讗:


诪指砖讈指诇 诇职转址诇职诪执讬讚 讛址谞旨执驻职讟指专 诪值专址讘旨讜止, 讗执诐 讞讜止讝值专 诇职讗址诇职转旨址专 讚旨讜止诪侄讛 诇职讻侄诇侄讘 砖讈侄砖旨讈指讘 注址诇 拽执讬讗讜止. 谞专讗讛 诇讬 讘住"讚 讟注诪讗 讚诪讬诇转讗 注诇 驻讬 诪讛 砖讗诪专 专讘讬谞讜 讛讗专"讬 讝"诇 讟注诐 诇砖诇砖 驻住讬注讜转 讗讞专 转驻诇讛 讻讬 讛转驻诇讛 讘讗爪讬诇讜转 讜注诇 讬讚讛 谞诪砖讱 讛砖驻注 诇砖诇砖讛 注讜诇诪讜转 讘讬"注 [讘专讬讗讛,讬爪讬专讛, 注砖讬讛] 诇讻谉 注讜砖讛 讘砖诇砖 驻住讬注讜转 驻讜注诇 讚诪讬讜谞讬 注诇 讬专讬讚转 讛砖驻注 诇讘讬"注. 讜诇驻讬 讝讛 讗诐 讞讝专 转讻祝 诇诪拽讜诪讜 谞专讗讛 讻讗诇讜 讞讝专 讘讜 诇讘讟诇 讗讜转讜 驻讜注诇 讚诪讬讜谞讬 砖注砖讛 讘砖诇砖 驻住讬注讜转 注诇 讬专讬讚转 讛砖驻注 诇讘讬"注.
讜谞专讗讛 诇讬 诇讻谉 谞拽专讗转 驻旨职住执讬注指讛 讗讜转讬讜转 讬执住旨址注 驻旨侄讛 专讜爪讛 诇讜诪专 讘讛 讬住注 讛砖驻注 讛谞注砖讛 注诇 讬讚讬 讛驻讛 讛讬讗 讛转驻诇讛 砖讬住注 讗讜转讜 诇注讜诇诪讜转 砖转讞转 讛讗爪讬诇讜转 讜诇讻谉 讬转谉 讙' 驻注诪讬诐 砖诇讜诐 讻谞讙讚 讛砖驻注转 讘讬"注.
讜诪讛 砖讈侄谞旨侄讗直诪址专: (讚讘专讬诐 诇讙, 讘) '诪执讬诪执讬谞讜止 讗值砖讈 讚旨指转 诇指诪讜止' 谞专讗讛 诇讬 讛讻讜谞讛 砖讛转讜专讛 谞拽专讗转 砖指讈诇讜止诐 讚讻转讬讘 (诪砖诇讬 讙, 讬讝) '讜职讻指诇 谞职转执讬讘讜止转侄讬讛指 砖指讈诇讜止诐' 讜讻讬讜谉 讚拽讗诪专 砖谞讬转谞讛 诪讬诪讬谉 砖诪注 诪讬谞讛 讙诐 讗谞讞谞讜 谞转讞讬诇 讛砖诇讜诐 诪谉 讛讬诪讬谉.
讜谞专讗讛 诇讬 讗讜诪专讜 '讗值砖讈 讚旨指转 诇指诪讜止' 爪专祝 转讬"讜 砖诇 讚旨指转 注诐 讗诇"祝 讚'讗值砖讈' 讜砖讬"谉 砖诇 讗值砖讈 注诐 诇指诪讜止 讬讛讬讛 诪讝讛 爪讬专讜祝 讗转 讚' 砖指讈诇讜止诐 讻讬 讛转讜专讛 砖谞拽专讗转 砖指讈诇讜止诐 讬砖 讘讛 讚' 讞诇拽讬诐 砖讛诐 驻砖讟 专诪讝 讚专砖 住讜讚 讗诐 讻谉 讛讬讗 讚' 砖指讈诇讜止诐 讜讻诇 讚' 砖指讈诇讜止诐 讗诇讜 谞转谞讜 诪讬诪讬谉.


专执讘旨讜止谉 讛指注讜止诇指诐, 讻旨指诇 讛指注讜止诇指诐 讻旨只诇旨讜止 讘旨职谞址讞址转, 讜址讞植谞执讬谞指讗 讘旨职爪址注址专?. 讬砖 诇讚拽讚拽 转讬讘转 '讻旨只诇旨讜止' 谞专讗讛 诇砖讜谉 讬转专? 讜谞专讗讛 诇讬 讚专讜爪讛 诇讜诪专 讘讬谉 讛讗讚诪讛 讘讬谉 讛讘专讬讜转 讛讚专讬诐 注诇讬讛 讗讚诐 讜讘讛诪讛, 讻讬 讗诪专讜 专讘讜转讬谞讜 讝"诇 讻砖讛讙砖诪讬诐 谞注爪专讬诐 讚讜诪讛 讛讗专抓 诇讗砖讛 砖诪讞讘诇转 讜讗讬谞讛 讬讜诇讚转, 讜讻谉 讻转讬讘 (讬讜讗诇 讘, 讻讗) '讗植讚指诪指讛 讙执旨讬诇执讬 讜旨砖职讉诪指讞执讬'. 讗讜 讬讜讘谉 谞拽讬讟 '讻旨只诇旨讜止' 诇讜诪专 讛讞讬讬诐 讜讛诪转讬诐 讻讬 讙诐 谞砖诪讜转 讛诪讙讜诇讙诇讬诐 讘讚讜诪诐 谞转拽谞讬诐 讜注讜诇讬诐 注诇 讬讚讬 讛诪讟专, 讻诪讜 砖讗诪专 专讘讬谞讜 讛讗专"讬 讝"诇 讛讟注诐 砖拽讘注讜 讛讝讻专转 讛讙砖诐 讘转讞讬讬转 讛诪转讬诐.
讜诪讛 砖讗诪专 讜址讞植谞执讬谞指讗 讘旨职爪址注址专, 讛拽砖讛 诪讛专砖"讗 讝"诇 讜讻讬 诪砖讜诐 爪注专 讚讬讚讬讛 讬专爪讛 砖诇讗 讬讛讬讛 谞讞转 诇注讜诇诐 讻讜诇讜 讚讗讬谞讜 谞专讗讛 讞住讬讚 砖讻诪讜转讜 讬专爪讛 讘讻讱? 注讬讬谉 砖诐. 讜注讜讚 讬砖 诇讛拽砖讜转 讜讻讬 讛讜讗 诇讘讚讜 讛讬讛 讘讚专讱 讘讗讜转讛 砖注讛 讛讗 讜讚讗讬 讬砖 讻诪讛 注讜讘专讬 讚专讻讬诐?
讜谞专讗讛 诇讬 讘住"讚 讚诇讗 注诇讛 注诇 诇讘 讗讜转讜 爪讚讬拽 砖讬驻住拽 讛诪讟专 讗讱 讛讜讗 讛讬讛 注谞讬 讘讬讜转专 讜讗驻讬诇讜 讘讝诪谉 讛讙砖诪讬诐 讗讬谞讜 诇讜讘砖 讗诇讗 讞诇讜拽 讜讘讙讚 拽诇, 讜讘注转 砖讬专讚讜 讛讙砖诪讬诐 讬专讚讜 注诇 讙讜驻讜 讜注诇 讘砖专讜 讻讬 讘讙讚 拽诇 讗讬谞讜 诪讙讬谉 注诇讬讜 诪谉 诪讬 讙砖诪讬诐 讜讻诇 注讜讘专讬 讚专讻讬诐 讗驻讬诇讜 讛注谞讬讬诐 诇讜讘砖讬诐 讘讙讚 讙住 讜注讘 讻诪讜 诇讘讚讬谉 讜诪谞讬讞讬诐 讗讜转讜 注诇 专讗砖诐 讜讙讜驻诐 诇讛讙讬谉 注诇讬讛诐, 讜注诇 讝讛 讗讜诪专 讞植谞执讬谞指讗 讘旨职爪址注址专 砖讗讬谉 诇讜 讘讙讚 诇讛讙讬谉 注诇讬讜 讜讛讬讛 诪爪驻讛 砖讬讝诪谉 诇讜 讛拽讘"讛 讗讬讝讛 讘讙讚 注讘 讜讙住 讛谉 讘诪爪讬讗讛 讛谉 讘转讜专转 砖讗诇讛 砖讬转讻住讛 讘讜 注讚 砖讬讙讬注 诇讘讬转讜, 讗讘诇 诇讗 讛讬讛 专讜爪讛 讘讚讘专讬诐 讗诇讜 砖讬驻住拽讜 讛讙砖诪讬诐, 讗讱 诪谉 讛砖诪讬诐 注砖讜 讝讗转 诇讛专讗讜转 讞讬讘转讜 讜驻住拽讜 讛讙砖诪讬诐!
讜讘讝讛 谞讬讞讗 诪讛 砖讗诪专 讘注诇 讛诪讗诪专 砖讈指讚指讗 诪执讟职专指讗 注植诇值讬讛旨, 驻讬专讜砖 注诇 讙讜驻讜 讜讘砖专讜 诪诪砖 砖诇讗 讛讬讛 诇讜 讘讙讚 注讘 诇讛讙讬谉 注诇讬讜, 讜讙诐 讝讗转 讘讬拽砖 讘注讘讜专 注讘讜讚转 讛' 讻讬 讗诪专 注转讛 讜讚讗讬 讝讛 讘讙讚讜 讜讞诇讜拽讜 讬讛讬讜 砖专讜讬讬谉 讘诪讬 讙砖诪讬诐 讜讻砖讬讘讗 诇讘讬转讜 讗讬谉 诇讜 讞诇讜拽 讜讘讙讚 讗讞专 诇讛讞诇讬祝 讜爪专讬讱 砖讬注住讜拽 讘讛诐 诇谞讙讘诐 讜讗讞专 讻讱 讬诇讘砖诐 讜讬转讘讟诇 注诇 讬讚讬 讝讛 诪注住拽 讛转讜专讛 讘注住拽讜 讘诐.
讜注讜讚 谞专讗讛 诇讬 讘住"讚 讻讬 讻讜谞转讜 讘讝讛 诇讟讜讘转 讛注讜诇诐 讚讬讚注 砖讛讙砖诪讬诐 讬专讚讜 注诇 讬讚讬 转驻讬诇转 讛爪讬讘讜专 讜诇讻谉 讗诪专 讻谉 讻讚讬 砖讬驻住拽讜 讜讗讝 讗讞专 讻讱 讻砖讬讙讬注 诇讘讬转讜 讬转驻诇诇 砖讬专讚讜 讜讻讬讜谉 砖讬讜专讚讬诐 注诇 讬讚讬 转驻讬诇转讜 讬专讚讜 讙砖诪讬 专爪讜谉 讘专讻讛 讜谞讚讘讛.


讻旨指诇 讛指注讜止诇指诐 讘旨职爪址注址专, 讜址讞植谞执讬谞指讗 讘旨职谞址讞址转?. 驻讬专砖 专砖"讬 讝"诇 '砖讗讬谉 诇讜 讝专讬注讛 讘砖讚讜转' 讜讛拽砖讛 讬砖专砖 讬注拽讘 讝"诇 讛讜讛 诇讬讛 诇诪讬诪专 诪砖讜诐 讚讚讬 诇讜 讘拽讘 讞专讜讘讬谉 诪注专讘 砖讘转 诇注专讘 砖讘转 讜诇讗 讗讻驻转 诇讜 讘讬讜拽专 讛诇讞诐? 讜讛谞讬讞 讘拽讜砖讬讗.
讜谞专讗讛 诇讬 讘住"讚 讚讗诐 讬讛讬讛 专注讘 讜讬讜拽专 讛砖注专讬诐 讻诇 诪讬谉 诪讗讻诇 讬转讬讬拽专 讜讗诐 讻谉 讙诐 讛讞专讜讘讬谉 讬转讬讬拽专讜. 讜注讜讚 谞专讗讛 诇讬 讗祝 注诇 驻讬 砖讚讬 诇讜 讘拽讘 讞专讜讘讬谉 讝讛讜 讘讬诪讜转 讛讞讜诇 讗讘诇 讘砖讘转 讛讬讛 讗讜讻诇 诇讞诐 讘砖诇砖 住注讜讚讜转. 讗讜 讬转讻谉 讚讜拽讗 诇注爪诪讜 讚讬 讘拽讘 讞专讜讘讬谉 讗讘诇 诇讘谞讬 讘讬转讜 讛讬讛 拽讜谞讛 诇讞诐 讙诐 讘讞讜诇.


讜职谞执诪职谞讜旨 讗侄讞指讬讜 讛址讻旨止讛植谞执讬诐 诇执讻旨指谞值住 讗址讞植专指讬讜. 讻转讜讘 讘讙诇讬讜谉 讘砖诐 诪讛专砖"讗 讝"诇 讛讟注诐 讚讞砖讘讜 砖诪讗 注砖讛 讻讚注转 讛爪讚讜拽讬谉 讜谞讬讙祝 讘爪讗转讜 讬注讜讬谉 砖诐. 讜拽砖讛 诇讬 讘讚讘专讬讜 讗诇讜 讚讛讗 讘转讜住驻讜转 讬砖谞讬诐 讻转讘讜 讘砖诐 讬专讜砖诇诪讬 砖讛讬讛 砖诪注讜谉 讛爪讚讬拽 讜讬讚讜注 砖讘讬诪讬讜 注讚讬讬谉 诇讗 讛讬讜 讛爪讚讜拽讬谉 讻讬 爪讚讜拽 讜讘讬讬转讜住 讛诐 转诇诪讬讚讬 讗谞讟讬讙谞讜住 讗讬砖 住讜讻讜 砖拽讬讘诇 诪砖诪注讜谉 讛爪讚讬拽 讜讛诐 驻拽专讜 讘讚讘专讬 专讘讜转讬谞讜 讝"诇 讗讞专 砖砖诪注讜 诪专讘诐 砖讗诪专 '讗址诇 转执旨讛职讬讜旨 讻址注植讘指讚执讬诐 讛址诪职砖址讈诪职旨砖执讈讬谉 讗侄转 讛指专址讘 注址诇 诪职谞指转 诇职拽址讘值旨诇 驻职旨专指住' (诪砖谞讛 讗讘讜转 讗, 讙).
讜诪讛 砖讗诪专 讗址诇 转旨职讛执讬 专指讙执讬诇 诇址注植砖讉讜止转 讻旨值谉, 讛讻讜谞讛 诪讛 砖注砖讬转 注转讛 讛谞讛 诪讛 讟讜讘 讘专讜讱 转讛讬讛, 讗讱 讗诇 转注砖讛 注讜讚 驻注诐 砖谞讬转 砖讗讝 谞拽专讗 专讙讬诇 讻讬 讛驻专讬 讞讚砖 讛讘讬讗 专讗讬讛 讚专讙讬诇 谞拽专讗 讘砖谞讬 驻注诪讬诐 讜讛讻讬 讗讬转讗 讘讬专讜砖诇诪讬 讚谞讚专讬诐.


转旨职谞址谉 讻旨职诪址讗谉 讚旨职讗指诪址专: 讗指专讜止谉 讙旨指诇指讛 诇职讘指讘侄诇. 谞专讗讛 诇讬 讘住"讚 讗诇讜 讜讗诇讜 讚讘专讬 讗诇拽讬诐 讞讬讬诐 讗讱 讗诪专讜 专讘讜转讬谞讜 讝"诇 (砖拽诇讬诐 驻"讜 讛"讗) 砖谞讬 讗专讜谞讜转 讛讬讜 讗讞讚 讬砖 讘讜 诇讜讞讜转 砖谞讬讜转 讜讗讞讚 讬砖 讘讜 砖讘专讬 诇讜讞讜转 讜讗专讜谉 讝讛 砖讛讬讛 讘讜 诇讜讞讜转 砖谞讬讜转 砖讛诐 讛注拽专讬诐 讛讬讛 诪讜谞讞 讘讘讬转 拽讜讚砖 拽讚砖讬诐 讜砖诐 谞讙谞讝 讻诪讜 砖谞讗诪专 (诪诇讻讬诐 讗' 讞, 讞) '讜址讬执旨讛职讬讜旨 砖指讈诐 注址讚 讛址讬旨讜止诐 讛址讝侄旨讛' 讗讘诇 讗讜转讜 讗专讜谉 砖讬砖 讘讜 砖讘专讬 诇讜讞讜转 讛讬讛 诪讜谞讞 讘诇砖讻讛 讗讞转 讘讘讬转 讛诪拽讚砖 讜讝讛 讛讗专讜谉 讗砖专 讙诇讛 诇讘讘诇, 讜讗讞专 讻讱 讻砖讛讞讝讬专讜 讗讜转讜 讙谞讝讜讛讜 讘诇砖讻转 讚讬专 讛注爪讬诐.
讜讘讝讛 讬转讜专抓 拽讜砖讬讗 讞讝拽讛 讚讗诪专讜 专讘讜转讬谞讜 讝"诇 (驻专拽讬 讚专讘讬 讗诇讬注讝专 驻专拽 谞讘) 砖讛专讗讛 讞讝拽讬讛讜 讛诪诇讱 注"讛 讗转 讗谞砖讬 诪诇讱 讘讘诇 讗转 讛诇讜讞讜转 讜谞注谞砖 注诇 讻讱, 讜讛讚讘专 讬驻诇讗 讗讬讱 谞讻谞住 讗讚诐 诇讘讬转 拽讜讚砖 拽讚砖讬诐 讜讛讜爪讬讗诐 讜讛讞讝讬专诐 讜讛诇讗 讗驻讬诇讜 讻讛谉 讙讚讜诇 讗讬谉 诇讜 专砖讜转 诇讬讻谞住 砖诐 讗诇讗 专拽 讘讬讜诐 讛讻讬驻讜专讬诐 讘诪注砖讛 讛拽讟讜专转? 讜讘讝讛 谞讬讞讗 砖讛专讗诐 诇讜讞讜转 讛砖讘讜专讬诐 砖讛讬讜 讘讗专讜谉 讗讞专 讛诪讜谞讞 讘诇砖讻讛 讗讞转.
讜注讜讚 讗谞讬 讗讜诪专 讗驻讬诇讜 诇诪讗谉 讚讗诪专 '讗指专讜止谉 讙旨指诇指讛 诇职讘指讘侄诇' 诇讗 砖诇讟讛 讘讜 讬讚 讗讜讬讘 砖诇拽讞讜 诪谉 讛诇砖讻讛 讜讛讙诇讛讜 讗诇讗 讻砖讙诇讛 讬讛讜讬讻讬谉 讜讛讞专砖 讜讛诪住讙专 诇拽讞讜 讗讜转讜 注诪讛诐 讘讛爪谞注 诇讛讬讜转 诇讛诐 诇砖诪讬专讛 讻讬 驻讞讚讜 讜讬专讗讜 诇谞驻砖诐, 讜讛诐 讛讘讬讗讜 讗转 讗专讜谉 讝讛 砖讘讜 砖讘专讬 诇讜讞讜转 诇讘讘诇 讜讛爪谞讬注讜 讗讜转讜 砖诐, 讜讘注转 砖注诇讜 讘讬诪讬 注讝专讗 讛注诇讜讛讜 注诪讛诐, 讜讝讛 讗砖专 谞讙谞讝 讘诇砖讻转 讚讬专 讛注爪讬诐. 讜谞专讗讛 诇讬 讛讟注诐 砖讙谞讝讜 讗讜转讜 砖诐, 诪驻谞讬 讚讛转讜专讛 谞拽专讗转 '注值抓 讞址讬执旨讬诐' (诪砖诇讬 讙, 讬讞) 诇讻讱 讙谞讝讜 讗讜转讜 讘诇砖讻转 讚讬专 讛注爪讬诐.





讘谞讬讛讜

讗指诪址专 诇职讛讜旨: 讬职讛值讗 专址注植讜指讗 讚旨执转职专讜旨诐 专值讬砖讈值讬讱职 讗址讻旨讜旨诇指讛旨 讻旨职专址讻旨指讗. 注讬讬谉 讘住讛"拽 讘侄旨谉 讬职讛讜止讬指讚指注 砖讻转讘转讬 讚讛转诇诪讬讚 谞讞砖讘 专讙诇 诇专讘讜 注诇 讚专讱 砖讛讘谉 谞拽专讗 (住谞讛讚专讬谉 拽讚.) 讻专注讗 讚讗讘讜讛, 讜讻谉 讗诪专 (砖诪讜转 讬讗, 讞) '爪值讗 讗址转指旨讛 讜职讻指诇 讛指注指诐 讗植砖侄讈专 讘职旨专址讙职诇侄讬讱指' 注讬讬谉 砖诐, 讜讘讝讛 讬砖 诇驻专砖 讘住"讚 讛讟注诐 砖讗讜诪专讬诐 注诇 讞讻诐 砖诇讗 讛讬讛 讬讻讜诇 诇诪爪讜讗 讟注诐 诇讚讘专讬讜 '诇讗 诪爪讗 讬讚讬讜 讜专讙诇讬讜 讘讘讬转 讛诪讚专砖' 讜讛讬讬谞讜 专讙诇讬讜 转诇诪讬讚 讙诪讜专 讬讚讬讜 转诇诪讬讚 讞讘专, 讜诇讻谉 注砖讛 专讘讬 讬讜讞谞谉 讚诪讬讜谉 诇专砖讘"诇 讘讬讚讬诐 砖诇讜 砖讟驻讞 讘讬讚 讗讞转 讘讬讜诐, 砖诇讗 讘讗 专砖讘"诇 诇讘讬转 讛诪讚专砖 讜诇讗 讬爪讗 拽讜诇, 讜讟驻讞 讘砖转讬 讬讚讬诐 讜讬爪讗 拽讜诇. 讜讝讛讜 砖谞讗诪专 诇讗 诪指爪指讗 讬指讚指讬讜 讜职专址讙职诇指讬讜 讘职旨讘值讬转 讛址诪执旨讚职专指砖讈, 讻诇讜诪专 诇讗 诪爪讗 注讝专 讜住讬讜注 诇讗 诪爪讚 转诇诪讬讚 讞讘专 讜诇讗 诪爪讚 转诇诪讬讚 讙诪讜专.


讜旨诪执砖旨讈讜旨诐 专址讘旨执讬 砖讈职诪址注职讬指讛 讗指诪职专讜旨: 砖讈侄谞旨讜止转值谉 砖讈指诇讜止诐 诇职讬指诪执讬谉, 讜职讗址讞址专 讻旨指讱职 诇执砖讉职诪止讗诇. 讛谞讛 诪驻讜专砖 讘讚讘专讬 专讘讬谞讜 讛讗专"讬 讝"诇 砖爪专讬讱 诇讻专讜注 讘谞转讬谞转 讛砖诇讜诐 诇讬诪讬谉 讜诇砖诪讗诇 讜诇驻谞讬讜, 讜驻专砖转讬 讘住讛"拽 讘侄旨谉 讬职讛讜止讬指讚指注 讘谞转讬谞转 砖诇讜诐 诇讬诪讬谉 诪讜砖讱 砖驻注 诪讞讻诪讛 砖讛讬讗 讘拽讜 讬诪讬谉, 讜讘谞转讬谞转 砖诇讜诐 诇砖诪讗诇 诪讜砖讱 诪谉 讘讬谞讛 砖讛讬讗 讘拽讜 砖诪讗诇, 讜讘谞转讬谞转 砖诇讜诐 诇驻谞讬讜 诪讜砖讱 砖驻注 诪谉 讛讚注转 砖讛讜讗 讘拽讜 讗诪爪注讬 注讬讬谉 砖诐.
讜谞专讗讛 诇讬 讘住"讚 讻讬 讘诇注诐 讞砖讘 诇讛转讞讝拽 诪谉 讙' 拽讜讬谉 讗诇讜, 讚讗驻砖专 诇讜诪专 砖讛讬讛 讘诪讛诇讻讜 驻讜谞讛 专讗砖讜 讜讻讜专注 转讞诇讛 诇爪讚 砖诪讗诇, 讜讗讞专 讻讱 诇爪讚 驻谞讬诐 讜讗讞专 讻讱 诇爪讚 讬诪讬谉, 讜讟注讛 讘讝讛 砖讛讙讘讬专 讛砖诪讗诇 讜讛驻讱 讛住讚专 讜拽诇拽诇, 讻讬 讛注讬拽专 讛讜讗 讻讗砖专 讗谞讞谞讜 注讜砖讬谉 转讞诇讛 诇讬诪讬谉 讜讗讞专 讻讱 诇砖诪讗诇 讜讗讞专 讻讱 诇驻谞讬诐. 讜讘讝讛 讬讜讘谉 讘住"讚 (讘诪讚讘专 讻讙, 讙) '讜址讬值旨诇侄讱职 砖侄讈驻执讬' 专讗砖讬 转讬讘讜转 砖诪讗诇 驻谞讬诐 讬诪讬谉, 注砖讛 讛住讚专 讻讱 讜讝讛 讛驻讜讱, 讜诇讻谉 诇讗 注诇讛 讘讬讚讜 讻诇讜诐 讘讻专讬注讜转 讗诇讜, 讜诇讝讛 讗诪专 (讘诪讚讘专 讻讚, 讚) '讗植砖侄讈专 诪址讞植讝值讛 砖址讈讚址旨讬 讬侄讞直讝侄讛 谞止驻值诇 讜旨讙职诇讜旨讬 注值讬谞指讬执诐' 讛讜讗 谞讬讘讗 注诇 讟注讜转讜, 讜诇讗 讬讚注 诪讛 谞讬讘讗 诪址讞植讝值讛 砖址讈讚址旨讬 专讗砖讬 转讬讘讜转 砖诪讗诇 讚注转 讬诪讬谉 讜讛讜讗 住讚专 砖诇讜, 讗讱 讘讗诪转 讛讜讗 谞止驻值诇 讘住讚专 讝讛 砖注砖讛, 讻诇讜诪专 讞住专 诪诇砖讜谉 (讗讬讜讘 讬讘, 讙) '诇止讗 谞止驻值诇 讗指谞止讻执讬 诪执讻侄旨诐'.





讙讘讜专转 讗专讬

[诪诇讜讗讬诐: 讗讬讘注讬 诇讛讜 诇诪讬拽讜诐 驻讬专砖"讬 讜诇讗 讬讞讝讬专 诇讗诇转专 诪砖诪注 讚讗讬谉 砖讬注讜专 诇讚讘专 讜讛专讬"祝 驻讬' 讘住驻"讛 讚讘专讻讜转 讚讗讬转 诇讬讛 诇诪讬拽诐 讛转诐 注讚 讚驻转讞 砖"爪 讜讻讚驻转讞 砖"抓 讛讚专 诇讚讜讻转讬讛 讜讗讬讻讗 诪"讚 注讚 讚诪讟讬 砖"抓 诇拽讚讜砖讛:]


[诪诇讜讗讬诐: 讜讻"转 讗讜专讞讗 讚诪讬诇转讗 讛讬讗 诇诪讬转讘 讘讬诪讬谉 转"砖 驻专砖"讬 砖讛讬诪讬谉 诪讜讻谞转 诇讛砖转诪砖 讘讛 诇讻讱 谞转谞讜 讛诇讜讞讜转 讘讬诪讬谉 讜诇讗讜 讞砖讬讘讜转讗 讚讬诪讬谉 讛讜讗 讜拽"诇 讛讗 讘住驻"讟 讚讘专讻讜转 (讚祝 住"讙) 讗诪专' 诪驻谞讬 诪讛 讗讬谉 诪拽谞讞讬谉 讘讬诪讬谉 讗"专 诪驻谞讬 砖讛转讜专讛 谞转谞讛 讘讬诪讬谉 砖谞讗诪专 诪讬诪讬谞讜 讗砖 讚转 诇诪讜 讗诇诪讗 讬诇驻讬谞谉 诪讛讻讗 讚讬诪讬谉 讞砖讬讘讛 讜讬"诇 讚讜讚讗讬 讗讬谉 讞砖讬讘讜转 诇讬诪讬谉 注诇 砖诪讗诇 讚谞讬诪讗 讚诪讞诪转 砖讬诪讬谉 讞砖讜讘 诪砖"讛 谞讬转谉 讘讛 转讜专讛 讚讜讚讗讬 诪爪讚 注爪诪讛 讗讬谉 诇讛 砖讜诐 讞砖讬讘讜转 讬讜转专 诪谉 讛砖诪讗诇 讜讛讗 讚谞转谞讛 转讜专讛 讘讬诪讬谉 诪砖讜诐 讚讗讜专讞讗 诇诪讬转讘 讘讛 诪讬讛讜 诇讘转专 砖谞讬转谞讛 讘讛 转讜专讛 拽谞转讛 诪注转讛 注讚讬驻讜转讗 注诇 砖诪讗诇 讗注"讙 讚诪砖讜诐 讚讗讜专讞讗 讛讜讗 讗驻"讛 转讬转讬 诪讛讬 转讬转讬 讗驻"讛 诇讗讞专 诪转谉 转讜专讛 拽谞转讛 注讚讬驻讜转讗 注诇 讬讚 砖诪讗诇 讛讜讗讬诇 讜讝讻转讛 讘谞转讬谞转 讛转讜专讛 注诇 讬讚讛 讜诇讗 注"讬 砖诪讗诇 诪讬讛讜 讛讱 诪注诇讛 讚讬诪讬谉 讗讬谞讛 讗诇讗 讘讬讚 讬诪讬谉 讗讘诇 诇讗 讘讻诇 爪讚 讬诪讬谉 讚讛讗 诪爪讚 注爪诪讛 讗讬谉 诇讛 砖讜诐 讞砖讬讘讜转 注诇 砖诇 砖诪讗诇 讗诇讗 诪讞诪转 诪转谉 转讜专讛 讜讛讗 诪注诇讛 诇讬转讗 讗诇讗 讘讬讚 讬诪讬谉 诇驻讬讻讱 讗讬谉 诪拽谞讞讬谉 讘讛 讛讜讗讬诇 讜讘转专 诪转谉 转讜专讛 讬讚 讬诪讬谉 拽谞转讛 诪注诇讛 注诇 讬讚 砖诪讗诇 砖谞转谞讛 转讜专讛 注"讬 讗讘诇 谞讜转谉 砖诇讜诐 讘讬诪讬谞讜 诪讻诇 爪讚讬诪讬谉 诪讬讬专讬 讗讬谉 诇讜诪专 讚讬诪讬谉 讗讬转 诇讬讛 注讚讬驻讜转讗 诪"诪 拽"诇 注诇 驻讬专砖"讬 讚讛讗诪专 转"砖 讬驻讜诇 诪爪讚讱 讗诇祝 讜专讘讘讛 诪讬诪讬谞讱 讛讬诪讬谉 住讜讘诇转 专讘讘讛 诪讝讬拽讬谉 讗诇诪讗 讚讻诇 爪讚 讬诪讬谉 诪爪讚 注爪诪讛 注讚讬驻讗 诪砖诇 砖诪讗诇 讛讜讗讬诇 讜住讜讘诇转 讬讜转专 诪讝讬拽讬诐 诪爪讚 砖诪讗诇 讗"讻 讛转诐 讘驻"讟 讚讘专讻讜转 讬讜转专 讛讜诇"诇 讟注诪讗 讚讗讬谉 诪拽谞讞讬谉 讘讬诪讬谉 诪讛讗讬 拽专讗 讚砖"诪 讚爪讚 讬诪讬谉 讬砖 诇讜 讞砖讬讘讜转 诪爪讚 注爪诪讛 注诇 爪讚 砖诪讗诇 讜讬讚 讬诪讬谉 谞诪讬 讘讻诇诇 讜讛转讜住' 驻讬' 讜讻"转 讗讜专讞讗 讚诪讬诇转讗 讗讚专讘讛 讻诪讜 砖讛拽讘"讛 讬讛讘 讘讬诪讬谞讜 讛"谞 讬转谉 砖诇讜诐 诇讬诪讬谞讜 讘专讬砖讗 转"砖 讬驻讜诇 诪爪讚讱 讗诇祝 讗诇诪讗 讬砖 诇讜 诇讘拽砖 注诇 砖诪讗诇 讘专讬砖讗 讜讟注诪讗 诪砖讜诐 讚讛讜讬 诇讬诪讬谉 讛拽讘"讛 讘专讬砖讗 讜拽"诇 注诇 驻讬' 讝讛 讚讗"讻 诇"诇 诇诪讬诪专 讜讻"转 讗讜专讞讗 讚诪讬诇转讗 讛讜"诇 诇讛拽砖讜转 讗讚专讘讛 诪讛"讟 讬诪讬谉 注讚讬祝 讜讻"砖 讛讜"诇 诇讬转谉 砖诇讜诐 诇讬诪讬谞讜 讜诇"诇 诇诪讬诪专 讻诇诇 诇讛讗 讚讗讜专讞讗 讛讜讗 讜注讜讚 诪讻讞 讛"讟 讚讗讜专讞讗 讛讜讗 讛讗讬 讗讚专讘讛 诇"拽 讛讗 诪讚谞转谉 讘讬诪讬谞讜 砖"诪 讚讬诪讬谉 注讚讬祝 讚讛讗 诇讗 讗专讬讗 注诇 注讚讬驻讜转讗 讚讬诪讬谉 讗诇讗 诪砖讜诐 讚讗讜专讞讗 讛讜讗 诪讬讛讜 讬砖 诇拽讬讬诐 诇注讬拽专 驻讬' 讛转讜住' 讚讛讗讬 讜讻"转 讚拽讗诪专 诇讗 诪讟注诐 讗讚专讘讛 拽讗 拽"诇 讗诇讗 讛"拽 谞讛讬 讚讘转专 讬诪讬谉 讜砖诪讗诇 讚讛拽讘"讛 讗讝诇讬谞谉 讗驻"讛 讗讬谉 专讗讬讛 诪砖诐 讚讬诪讬谉 注讚讬祝 讚讛转诐 讛"讟 讚讗讜专讞讗 讛讜讗 转"砖 讬驻讜诇 诪爪讚讱 砖"诪 讚讬砖 诇讘拽砖 注诇 砖诪讗诇讜 讘专讬砖讗 讗诇讗 讚讗讻转讬 拽砖讛 诇讬' 讚讗"讻 讗讬讱 讟注讬 讗讘讬讬 诇诪讬讛讘 诇讬诪讬谞讗 讘专讬砖讗 讚诇驻"讝 诪讗讬 讜讗讜诪专 讜砖诪讗 讬"诇 讚讗讘讬讬 讛讜讜讬 住"诇 讚诪砖"讛 谞拽讬讟 讜讗讜诪专 讻驻讬' 专砖"讬:]


[诪诇讜讗讬诐: 诪讗讬 诪爪诇讬 专讘讗 讘专 专"讗 讻讜' 诪砖诪讬讛 讚专讘 讘驻"讙 讚转注谞讬转 (讚祝 讻"讚) 讙专住讬谞谉 讛转诐 诪砖诪讬讛 讚专"讬 讜讙讬' 讚讛转诐 谞"诇 注讬拽专 讚讛谞讬 专讘谞谉 转诇诪讬讚讬 专"讬 讛讜讜 讻讚讗诪专 讘驻"讚 讚讘讬爪讛 (讚祝 诇"讘) 专讘讗 讘专 专讘 讗讚讗 讜专讘讬谉 讘专 专"讗 讗诪专讬 讻讬 讛讜讬谞谉 讘讬 专讘 讬讛讜讚讛 讛讜讛 诪驻砖讞 讜讬讛讬讘 诇谉 讗诇讜转讗 讗诇讜转讗:]


[诪诇讜讗讬诐: 砖讞讜谞讛 讜讙砖讜诪讛 讜讛转诐 讙讬专住讗 讗讬驻讻讗 讙砖讜诪讛 讜砖讞讜谞讛 讜讙讬专住讗 讚讛讻讗 谞"诇 注讬拽专 诇驻讬 诪讗讬 讚诪住讬拽 讗诐 砖讞讜谞讛 转讛讗 讙砖讜诪讛 诪"诪 爪专讬讱 讟注诐 诪驻谞讬 诪讛 讛转驻诇诇 注诇 讙砖诪讬诐 讬讜转专 诪讻诇 讚讘专 讜谞"诇 诪砖讜诐 讚讗诪专讬谞谉 讘驻"拽 讚转注谞讬转 (讚祝 讝') 讗讬谉 讛讙砖诪讬诐 谞注爪专讬诐 讗诇讗 讘砖讘讬诇 诪住驻专讬 诇讛"专 讜讗诪专讬谞谉 诇注讬诇 驻"讚 (讚祝 诪"讚) 注诇 诪讛 讛拽讟讜专转 诪讻驻专 注诇 诇讛"专 讜讛砖转讗 诇讘转专 讛拽讟专转 拽讟讜专转 砖讻讬驻专 注诇 注讜谉 诇讛"专 砖诪注爪专转 讙砖诪讬诐 诪转驻诇诇 注诇 讛讙砖诪讬诐:]


[诪诇讜讗讬诐: 砖讞讜谞讛 驻专砖"讬 讞诪讛 讻诪讜 讞诪讜转讬 专讗讬转讬 讗讜专 转专讙讜诐 讬讘"注 砖讞讬谞转 讜拽"诇 讛讗讬讱 诪转驻诇诇 讻讛"讙 讘诇砖讜谉 讗专诪讬转 讜讻谉 诇讗 讬注讚讬 讚注讘讬讚 砖讜诇讟谉 讛讗 专"讬 讙讜驻讬讛 讗诪专 讘驻"讝 讚住讜讟讛 (讚祝 诇"讘) 讻诇 讛砖讜讗诇 爪专讻讬讜 讘诇砖讜谉 讗专诪讬转 讗讬谉 诪诇讗讻讬 讛砖专转 谞讝拽拽讬诐 诇讜 诇驻讬 砖讗讬谉 诪诇讗讻讬 讛砖专转 诪讻讬专讬诐 讘诇砖讜谉 讗专诪讬转 讜砖诪讗 讬"诇 讚讛"诪 讘砖讜讗诇 爪专讻讬 讬讞讬讚 讗讘诇 砖讜讗诇 爪专讻讬 专讘讬诐 讻讙讜谉 讻讛"讙 讘讬讜讛"讻 砖诪转驻诇诇 注诇 讻诇 讬砖专讗诇 讗驻讬' 讘诇砖讜谉 讗专诪讬转 砖驻讬专 讚诪讬 讜讻讛讗讬 讙讜讜谞讗 讗诪专讬谞谉 讛转诐 讚驻专讬讱 讗讚专"讬 诪讛讗 讚转谞谉 转驻诇讛 讘讻诇 诇砖讜谉 讜诪砖谞讬 诇"拽 讻讗谉 讘讬讞讬讚 讻讗谉 讘爪讬讘讜专 诪讬讛讜 诪讚诪讞诇拽 讘讬谉 讬讞讬讚 诇爪讘讜专 诪砖诪注 讚诇爪讬讘讜专 讙讜驻讬讬讛讜 讛讜讗 讚砖"讚 讗讘诇 诇讗 诇讬讞讬讚 讛诪转驻诇诇 讘注讚诐 讚讛"讟 讚诇爪讬讘讜专 砖"讚 诪砖讜诐 讚讻转讬讘 讛谉 讗诇 讻讘讬专 诇讗 讬诪讗住 讻讚驻讬专砖"讬 讛转诐 讜讛"讟 诇讗 砖讬讬讱 讘讬讞讬讚 讛诪转驻诇诇 注诇 讛爪讬讘讜专 讜砖诪讗 讬"诇 讚讻讛"讙 讗诇讬诐 转驻诇转讜 讚讻爪讬讘讜专 讚诪讬 讜讛诪讞讜讜专 谞"诇 讚讘诪拽讚砖 砖讛砖讻讬谞讛 砖讜专讛 砖诐 砖讗谞讬 讚讗驻讬' [讬讞讬讚] 讬讻讜诇 诇讛转驻诇诇 砖诐 讘诇砖讜谉 讗专诪讬转 讚讘诪拽讜诐 砖讻讬谞讛 讗"爪 诇诪诇讗讻讬 讛砖专转 讻讚讗诪' 讘驻"拽 讚砖讘转 专"讗 讻讬 讛讜讬 讗讝讬诇 诇诪砖讗诇 讘转驻讬讞讗 讝讬诪谞讬谉 讗诪专 专讞诪谞讗 讬讚讘专讬谞讱 诇砖诇诐 讜驻专讬讱 注诇讛 诪讛讗 讚专"讬 讜诪砖谞讬 砖讗谞讬 讞讜诇讛 讚砖讻讬谞讛 注诪讜 讜讗"爪 诪诇讗讻讬 讛砖专转 诇讛讻谞讬住 转驻诇转讜 讜讻"砖 讛诪转驻诇诇 讘讘讛诪"拽 砖讛讜讗 诪拽讜诐 砖讻讬谞讛:]


[诪诇讜讗讬诐: 讗诐 砖讞讜谞讛 转讛讗 讙砖讜诪讛 讘驻"拽 讚转注谞讬转 讙专住 讜讟诇讜诇讛 讗驻砖专 讚讙讬' 讚讛讻讗 讚诇"讙 讜讟诇讜诇讛 讛讬讗 注讬拽专 讚讛讗 讗诪' 讛转诐 专驻"拽 讘讟诇 讜讘专讜讞讜转 诇讗 讞讬讬讘讜 讞讻诪讬诐 诇讛讝讻讬专 诇驻讬 砖讗讬谉 谞注爪专讬诐 讜讗驻砖专 讚讙讬' 讚讛转诐 注讬拽专 讚讛讗 讗诪专讬谞谉 讛转诐 讗诐 讘讗 诇讛讝讻讬专 诪讝讻讬专 讜讛"讟 诪砖讜诐 讚讟诇 讚讘专讻讛 诪讬注爪专 讜讬"诇 讚讻讛"讙 诪转驻诇诇 注诇 讟诇 讚讘专讻讛 讜讗讬谉 讛讻专注 讗讬讝讜 讙讬专住讗 讛讬讗 注讬拽专讬转 讜诪诪讛 讚讘讬专讜砖诇诪讬 讙专住 讟诇讜诇讛 讗讬谉 诇讛讜讻讬讞 诪诪谞讜 注诇 讙讬' 讛讙诪' 砖诇谞讜 讚讛讗 砖诐 讛讜住讬祝 注讜讚 注诇 转驻诇转 讻讛"讙 讻诪讛 讚讘专讬诐 砖诇讗 讛讜讝讻专 讘讙诪' 讚讬讚谉 讜讙诐 讙讜专住 砖诐 砖讞讜谞讛 讜讙砖讜诪讛 讜讗讬谞讜 讞讜砖砖 诇拽讜砖讬转 讙诪' 砖诇谞讜 砖讞讜谞讛 诪注诇讬转讗 讛讬讗 讜讘注诇讬 驻讬讬讟讜转 讬住讚讜 注驻"讬 讛讬专讜砖诇诪讬 讜讛讻谞讬住讜 讚讘专讬诐 专讘讬诐 讘谞讜住讞 讛转驻诇讛 讜诪"诪 转讬诪讗 注诇讬讛诐 砖诇讗 讗转讬讗 讻砖讜诐 讗' 诪讘' 讛讙诪专讜转 诪讬讛讜 讘讛讗 讚讙砖讜诪讛 讗诐 砖讞讜谞讛 讗讞讝讜 讚专讱 讙诪' 砖诇谞讜 诪"诪 拽"诇 讜讻讬 转驻诇讛 驻住讬拽讗 讛讬讗 讛讗 讘驻"讟 讚讘"讘 (讚祝 拽谞"讝) 讗诪专 专"讝 讛讗讬 讬讜诪讗 拽诪讗 讚专讬砖 砖转讗 讗讬 讞诪讬诪讗 讻讜诇讛 砖转讗 讞诪讬诪讗 讜讗讬 拽专讬专讗 讻讜诇讛 砖转讗 拽专讬专讗 诇诪讗讬 谞"诪 诇转驻诇讛 砖诇 讻讛"讙 讜驻讬' 讛转讜住' 砖诪转驻诇诇 讗诐 讞诪讛 砖诇讗 转讛讗 讞诪讛 讬讜转专 诪讚讗讬 讜讗诐 拽专讬专讗 砖诇讗 转讛讗 拽专讬专讗 讬讜转专 诪讚讗讬 讜砖诪讗 讬"诇 讚谞讜住讞 讝讛 讚讗诪专讬谞谉 讘砖诪注转讬谉 讛讬讛 诪转驻诇诇 讘专讜讘 讛砖谞讬诐 讜诪"诪 讘讗讬讝讛 诪谉 讛砖谞讬诐 讛讬讛 诪转驻诇诇 讘住讙谞讜谉 讗讞专 诇驻讬 诪讛 砖专讗讛 讘专"讛:]


[诪诇讜讗讬诐: 讜诇讗 转讻谞住 诇驻谞讬讱 转驻诇转 注讜讘专讬 讚专讻讬诐 砖诐 讙专住 诇讛 诇诪注诇讛 诪讬讚 讗讞专 讗诐 砖讞讜谞讛 转讛讗 讙砖讜诪讛 讜讙讬' 讚讛转诐 谞"诇 注讬拽专 讚讛讗 转驻诇转 注讜讘专讬 讚专讻讬诐 讛讜讗 砖诇讗 讬专讚讜 讙砖诪讬诐 讜讝讛 砖讬讬讱 诇注讬诇 诪讬讚 讗讞专 讗诐 砖讞讜谞讛 转讛讗 讙砖讜诪讛 讜诪转驻诇诇 砖诇讗 讬讜注讬诇 转驻诇转 注讜讘专讬 讚专讻讬诐 诇诪谞讜注 讛讙砖诪讬诐 讜诪讛 注谞讬谉 诇讛驻住讬拽 讘讬谞讬讛诐 讘讛讗 讚诇讗 讬注讚讜 讜讛讗 讚诪讘拽砖 讚诇讗 讬注讚讜 注讘讬讚 砖讜诇讟谉 讘转专 拽讟讜专转 谞"诇 诪砖讜诐 讚讗诪专讬谞谉 讘驻"拽 诪拽讚砖 砖谞讬 讞专讘 诪驻谞讬 砖谞讗转 讞谞诐 讜讚讘专 讛讙讜专诐 诇讛 讛讜讗 诇讛"专 诪砖"讛 讗讞专 拽讟讜专转 砖诪讻驻专 注诇 诇讛"专 诪转驻诇诇 讚诇讗 讬注讚讜 注讘讚 砖讜诇讟谉 注"讬 讙诇讜转 讜讞讜专讘谉 讛讘讬转 讜讛讗 讚诇讗 讬讛讬讜 注诪讱 讬砖专讗诇 爪专讬讻讬谉 诇驻专谞住 砖讬讬讱 谞诪讬 诇转驻诇转 讙砖诪讬诐 讚讗诪' 讘驻"拽 讚转注谞讬转 讙砖诪讬诐 讛讬讬谞讜 驻专谞住讛 讜拽爪转 拽"诇 讗诪讗讬 讛驻住讬拽 讘讬谉 讙砖诪讬诐 诇驻专谞住讛 讚讞讚 注谞讬谞讗 讛讜讗 讘讛讗 讚诇讗 讬注讚讜 注讘讬讚 砖讜诇讟谉:]


[诪诇讜讗讬诐: 诪讬诪讜转 谞讘讬讗讬诐 专讗砖讜谞讬诐 驻讬专砖"讬 讚讜讚 讜砖诪讜讗诇 诪驻' 讘诪住' 住讜讟讛 讜讗谞讬 转诪讛 讚讛讗 讘诪住拽谞讗 讛转诐 诇讗 拽讬讬诪讗 讛讻讬 讜诪驻' 讛转诐 诪讗谉 谞讘讬讗讬诐 专讗砖讜谞讬诐 诇讗驻讜拽讬 讞讙讬 讝讻专讬讛 讜诪诇讗讻讬 讚讗讞专讜谞讬诐 谞讬谞讛讜 讜诇讬 谞专讗讛 诪讛讗 讚讗诪专讬谞谉 讘驻"讙 讚转注谞讬转 (讚祝 讻"讜) 讛转拽讬谞讜 谞讘讬讗讬诐 专讗砖讜谞讬诐 讻"讚 诪砖诪专讜转 讜讗诪' 讘讙诪专讗 讛转诐 讚讚讜讚 讜砖诪讜讗诇 讛注诪讬讚讜 注诇 讻"讚 讗诇诪讗 拽专讬 诇讛讜 谞讘讬讗讬诐 专讗砖讜谞讬诐 讛转诐 讜讛讛讬讗 讚讛讻讗 讬"诇 谞诪讬 讻谉 讚讛讗 讚讜讚 注诐 砖诪讜讗诇 诪爪讗讜 诪拽讜诐 讛诪拽讚砖 诪讛"转 讻讚讗诪专讬谞谉 讘驻"讛 讚讝讘讞讬诐 (讚祝 谞"讞):]


[诪诇讜讗讬诐: 谞讟诇 讚诐 讛砖注讬专 讜讛谞讬讞 讚诐 讛驻专 谞"诇 讚讛讗 讗转讬讗 讗诇讬讘讗 讚专"讬 讚讗诪专 诇讗 讛讬讛 讗诇讗 讻谉 讗' 讘诇讘讚 诪砖"讛 爪专讬讱 诇讬讟讜诇 讚诐 讛砖注讬专 拽讜讚诐 讛谞讞转 讚诐 讛驻专 讚讗诇讜 诇专讘谞谉 诪谞讬讞 砖诇 讝讛 转讞诇讛 讜讗讞"讻 谞讜讟诇 诇讛砖谞讬 讻讚讗诪专讬谞谉 讙讘讬 讛讛讜讗 讚谞讞讬转 拽诪讬讛 讚专讘 讘讙诪专讗:]


[诪诇讜讗讬诐: 转谞谉 讻诪"讚 讗专讜谉 讙诇讛 诇讘讘诇 诪砖诪注 讚讛讗讬 转谞讗 诇"诇 讛讗 讚转谞讬讗 诇注讬诇 讚讬讗砖讬讛讜 讙谞讝讜 讜拽"诇 讛讗 讚讗诪' 讘驻"讙 讚讛讜专讬讜转 诪驻谞讬 诪讛 诪砖讞讜 讗转 讬讛讜讗讞讝 诪驻谞讬 讬讛讜讬拽讬诐 砖讛讬讛 讙讚讜诇 诪诪谞讜 讜驻专讬讱 讜诪讬 讛讜讛 砖诪谉 讛诪砖讞讛 讜讛讗 转谞讬讗 讚讬讗砖讬讛讜 讙谞讝讜 讜讚讞讬拽 砖诪砖讞讜讛讜 讘讗驻专住诪讗 讚讻讬讗 讜讛诪"诇 讚诇讗 住"诇 讻诪"讚 讗专讜谉 谞讙谞讝 讗诇讗 讻诪"讚 砖讙诇讛 讜诇讗 谞讙谞讝 讜诪诪讬诇讗 砖诪谉 讛诪砖讞讛 谞诪讬 诇讗 谞讙谞讝 讚讛讗 讚讗诪专讬谞谉 诇注讬诇 讚谞讙谞讝 讗讬谞讜 讗诇讗 讚讬诇讬祝 讘讙讝"砖 诪讗专讜谉 砖谞讙谞讝 讜讗讬 讗专讜谉 诇讗 谞讙谞讝 讗讬讛讜 诪诪讬诇讗 谞诪讬 诇讗 讜讗讻转讬 讛讜讬 诇砖诪谉 讛诪砖讞讛 讜砖诪讗 讬"诇 讚讘讛讗 讻"注 诪讜讚讜 讚讗专讜谉 谞讙谞讝 讘讬诪讬 讬讗砖讬讛讜 讚讛讗 谞"诇 诇注讬诇 诪拽专讗 讜砖诪谉 讛诪砖讞讛 谞诪讬 谞讙谞讝 注诪讜 讻讚诇注讬诇 讜诪"讚 讚讙诇讛 诇讘讘诇 住"诇 讚谞转讙诇讛 诇诪讞专讬讘讬诐 诪拽讜诐 讙谞讬讝转讜 讜谞讟诇讜讛讜 讜讻讛讗讬 讙讜讜谞讗 诪爪讬谞讜 谞诪讬 讘诪讞专讬讘讬 讘讬转 砖谞讬 讘驻"讛 讚专讬砖 讜讻谉 专讗讬转讬 专砖注讬诐 拽讘讜专讬诐 讚讗驻讬' 诪讬诇讬 讚诪讟诪专谉 讗讬讙诇讬 诇讛讜:]


[诪诇讜讗讬诐: 讜讻讱 讛讬讛 诪讜谞讛 讟注诐 讛诪谞讬谉 诪驻' 讘转"讻 诪讚讻转讬讘 砖讘注 驻注诪讬诐 讜诇讗 讻转讬讘 砖讘注 讟讬驻讬谉 驻注诪讬诐 诪砖诪注 诇砖诐 诪谞讬谉 讻"驻 转"讬 讜拽"诇 讘讗' 诇诪注诇讛 讚驻专 诇诪讛 诪讜谞讛 讗' 讛讗 诇"讻 讙讘讬讛 驻注诐 诪讬讛讜 诇专"讬 讚拽讗诪专 讚讛"讟 讚讛讝讗讛 专讗砖讜谞讛 爪专讬讻讛 诪谞讬谉 注诐 讻诇 讗' 讜讗' 诪讬转讜专讗 讚拽专讗 讬"诇 讚讛讗 诪拽"讜 讗转讬讗 讚讛砖转讗 讛讬转讛 谞诪谞讬转 注诐 讻诇 讗' 拽"讜 砖讛讬讗 诇注爪诪讛 爪专讬讻讛 诪谞讬谉 讗讘诇 诇专"讗 讚拽讗诪专 讛"讟 讚谞诪谞讬转 注诐 讻诇 讗' 讚诇讗 讬讟注讛 讘讛讝讗讜转 诪讗"诇 讜注讜讚 拽"诇 讛讝讗转 砖注讬专 讘驻谞讬诐 讜讻谉 讛讝讗转 驻专 讜砖注讬专 砖注诇 讛驻专讜讻转 讚转谞谉 讘诪转谞讬转讬谉 讚爪专讬讻讬诐 诪谞讬谉 诪谞"诇 讛讗 讜诇讬讻讗 诇诪讬诪专 讚谞驻拽讗 诇讬讛 诪讛拽讬砖讗 讚讜注砖讛 讗转 讚诪讜 讚讛讜拽砖 砖注讬专 诇驻专 讜诪讛拽讬砖讗 讚讜讻谉 讬注砖讛 诇讗讜讛诇 诪讜注讚 讚讛讜拽砖 讛讝讗转 讛讬讻诇 诇砖诇 驻谞讬诐 讻讚讗诪' 诇拽诪谉 讜讬"诇 讚诇注谞讬谉 砖爪专讬讻讬诐 诪谞讬谉 讘驻讛 谞诪讬 讛讜拽砖讜 讛讗 诇讬转讗 讚讘讛拽讬砖讗 讻谉 讬注砖讛 讻转讬讘 讜讗讬谞讜 讘诪砖诪注 讗诇讗 讚讘专 砖讘诪注砖讛 讜诇讗 诇注谞讬谉 诪谞讬谉 讚讗讬谞讜 讗诇讗 讚讬讘讜专 讘注诇诪讗 讜诇讗 诪注砖讛 诇讗 讛讜拽砖 讜讻讚转谞谉 讘驻讬"讘 讚讬讘诪讜转 (讚祝 拽"讚) 讞诇爪讛 讜诇讗 拽专讗讛 讞诇讬爪转讛 讻砖讬专讛 讜讗注"讙 讚讻转讬讘 讻讻讛 讬注砖讛 讜讻讻讛 注讬讻讜讘讗 讛讜讗 讻讻讛 讗诪注砖讛 拽讗讬 讜诇讗 讗拽专讬讗讛 讚讚讬讘讜专讗 讘注诇诪讗 讛讜讗 讜讛"谞 谞讬诪讗 讛讻讬 讜砖诪讗 讬"诇 讚讗讛"谞讚讻诇 讛谞讬 讛讝讗讜转 讞讜抓 诪砖诇 驻谞讬诐 讚驻专 诪讛"转 讗"爪 诪谞讬谉 讗诇讗 诪讚专讘谞谉 转拽谞讜 诇讛砖讜讜转谉 诇注谞讬谉 诪谞讬谉 谞诪讬 讻讬讜谉 讚诪讛"转 砖讜讬谉 讛谉 诇讻诇 讚讘专 砖讘诪注砖讛 讗诇讗 砖拽"诇 讚讗"讻 讛讝讗讜转 砖注诇 讟讛专讜 砖诇 诪讝讘讞 讛驻谞讬诪讬 讚讻转讬讘 谞诪讬 讝' 驻注诪讬诐 讜讻谉 砖诇 驻专 讻讛谉 诪砖讬讞 讜砖诇 讛注诇诐 讚讘专 讚讻转讬讘 讘讛讜 讝' 驻注诪讬诐 讜讻"讻 讙讘讬 诇讜讙 砖诇 诪爪讜专注 讜讙讘讬 驻专讛 讗讚讜诪讛 讚讘讻诇 讛谞讬 讻转讬讘讬 讝' 驻注诪讬诐 讛"谞 讬讛讬讜 讟注讜谞讬谉 诪谞讬谉 讜讛讗 诇讗 诪爪讬谞讜 讘砖讜诐 讚讜讻转讗 砖讛讬讜 讛讝讗讜转 讛诇诇讜 注"讬 诪谞讬谉 讜讙讘讬 讟讛专讜 转谞谉 诇拽诪谉 讛讬讝讛 注诇 讟讛专讜 砖诇 诪讝讘讞 讝' 驻注诪讬诐 讜诇讗 拽讗诪专 砖讛讬讛 注"讬 诪谞讬谉 讜砖诪讗 讗注"讙 讚诇讗 拽讗诪专 讗祝 注诇 驻讬 讻谉 讛讬' 注"讬 诪谞讬谉 讜讛讗 讚诇讗 拽转谞讬 讘诪砖谞转讬谞讜 讗诇讗 讙讘讬 驻专 讜砖注讬专 讚讬讜讛"讻 讚驻谞讬诐 讜讚注诇 讛驻专讜讻转 诇讞讜讚 诪砖讜诐 讚讘专 砖谞转讞讚砖 讘讛谉 砖讛讝讗讛 专讗砖讜谞讛 爪专讬讻讛 诪谞讬谉 注诐 讻诇 讗' 讜讗' 诪讛 砖诇讗 砖讬讬讱 讻谉 讘讻诇 讛谞讬 讜讬砖 诇诪爪讜讗 住注讚 诇讝讛 诪驻"讚 讚诪住' 驻专讛 诇诪讗讬 讚驻讬' 讛专"砖 砖诐 讜谞转讘讗专:]





诪专讗讬转 讛注讬谉

讗讘谉 讛讬转讛 砖诐 讜讻讜'. 注讬讬谉 诪讛 砖讻转讘转讬 讗谞讬 讛讚诇 讘拽讜谞讟专讬住 讻讻专 诇讗讚谉 讚祝 拽驻"讘 注"讗 讘住讬讬注转讗 讚砖诪讬讗:


专讘讬 讞谞讬谞讗 讘谉 讚讜住讗 讛讜讛 拽讗讝讬诇 讘讗专讞讗 讜讻讜'. 讻转讘 讛专讘 注讬讜谉 讬注拽讘 讝"诇 讜讝"诇 讜讚讗讬 讛讬讛 砖诇讜讞讬 诪爪讜讛 讜诇讻谉 诪讬讚 讛讬讛 谞砖诪注 转驻诇转讜 讚讗讬 诇讚讘专 讛专砖讜转 诇讗 讛讬讛 诪注讻讘 讛诪讟专 诇讘专讻讛 讜讗驻砖专 爪诇讜转讗 讚讻"讙 注爪诪讜 讛讬讛 注诇 讚专讱 讝讛 讚诇讻讱 讛转驻诇诇 讘诇砖讜谉 讝讛 讗诇 讬讻谞住讜 诇驻谞讬讱 转驻诇转 注讜讘专讬 讚专讻讬诐 讜诇讗 讗诪专 讛讜诇讻讬 讚住转诐 讛讜诇讻讬 讬砖 诇驻专砖 讛讜诇讻讬 诇讚讘专 诪爪讜讛 诪砖讗"讻 注讜讘专讬 诪诇' 注讜讘专讬 注讘讬专讛 讻讚专讻诐 砖诇 讛注讜讘专讬诐 砖诇讗 诇讚拽讚拽 讘诪爪讜转 讻砖讛诐 注诇 讛讚专讱 注诇 讗诇讜 讛转驻诇诇 砖诇讗 讬砖诪注 转驻诇转诐 诪砖讗"讻 讛砖诇诪讬诐 讻诪讜 专' 讞谞讬谞讗 讘谉 讚讜住讗 注讻"诇. 讜讘诪讟讜 诪讬谞讬讛 讚诪专 讛讻讗 讗诪专 专讘 讛谞"讞讛 砖讜讘专转 讚讛专讬 讘驻讬专讜砖讗 讗转诪专 讘住诪讜讱 讗诪专 专讘 讬讜住祝 诪讗讬 讗讛谞讬讗 诇讬讛 爪诇讜转讬讛 讚讻讛谞讗 专讘讗 诇讙讘讬 专' 讞谞讬谞讗 讘谉 讚讜住讗. 讜诇讚讬讚讬讛 诪讗讬 拽讗诪专 专讘 讬讜住祝 讛讗 爪诇讜转讗 讚讻讛谞讗 专讘讗 讚讜拽讗 注诇 注讜讘专讬 注讘讬专讛 讜讛讬讬谞讜 注讜讘专讬 讚专讱 讜诇讗 注诇 讛讜诇讻讬 讘讚专讱 诪爪讜讛 讗驻讬诇讜 讗谞砖讬诐 驻砖讜讟讬诐 讜拽"讜 注诇 专讘讬 讞谞讬谞讗 讘谉 讚讜住讗 讜讛专讘 讝"诇 砖讻转讘 讘住讜祝 讚讘专讬讜 诪砖讗"讻 讛砖诇诪讬诐 讻诪讜 专' 讞谞讬谞讗 讘谉 讚讜住讗 讗讬谉 诇砖讜谞讜 诪讻讜讜谉 诇驻讬 驻讬专讜砖讜 讚讗诐 转驻诇转 讻"讙 注诇 注讜讘专讬 讚专讱 诪诇砖讜谉 注讜讘专讬 注讘讬专讛. 讜讚讗讬 讻诇 砖诪讚拽讚拽 讘诪爪讜转 讗讬谞讜 讘讻诇诇 注讜讘专讬 讚专讱 砖驻讬专讜砖讜 注讜讘专讬 注讘讬专讛 讜讗讬谞诐 讘讻诇诇 转驻诇转讜 砖诇 讻"讙 讜拽"讜 诇讛讜诇讻讬诐 讘讚专讱 诪爪讜讛 讜诪讚拽讚拽讬诐 讘诪爪讜转. 讜注讗讻"讜 专' 讞谞讬谞讗 讘谉 讚讜住讗 砖讚讘专讬讜 讗驻讬诇讜 砖诇讗 讘讚专讱 转驻诇讛 谞砖诪注讬诐 讘砖诪讬诐. 讜讗"讻 爪诇讜转讬讛 讚讻"讙 诇讗讜 注诇 专' 讞谞讬谞讗 讜诇讗 注诇 讛讜诇讻讬 讘讚专讱 诪爪讜讛 讜诪讗讬 拽讗诪专 专讘 讬讜住祝 诪讗讬 讗讛谞讬讗 爪诇讜转讬讛 讚讻"讙 诇讙讘讬 专' 讞谞讬谞讗 讘谉 讚讜住讗. 讜转讜 讗注讬拽专讗 讚讚讬谞讗 驻讬专讻讗 讚诪讬 讗诪专 诇讜 讚专讘讬 讞谞讬谞讗 讛讬讛 砖诇讬讞 诪爪讜讛. 讚住转诪讗 拽讗诪专 讛讜讛 讗讝讬诇 讘讗专讞讗 讜讛讬讛 讛讜诇讱 诇讚专讻讜 讛爪专讬讱 诇注爪诪讜 讜诪讗讬 讚拽讗诪专 讛专讘 讝"诇 讚讗讬 诇讚讘专 讛专砖讜转 诇讗 讛讬讛 诪注讻讘 讛诪讟专 讗讬谞讜 讛讻专讞 讻诇诇 讚专讘讬 讞谞讬谞讗 诇讗 讛讬讛 讛讜诇讱 诇讟讬讬诇 讗讜 诇讚讘专 讛专砖讜转 专拽 诇爪专讻讜 讜讛讬讛 诪爪讟注专 讛专讘讛 讘讙砖诪讬诐 讜砖讗诇 诇诪谞注诐 讘注讜讚 砖讛讜讗 讘讚专讱 讜讘砖讘讬诇 讝诪谉 诪讜注讟 诇讗 讬讛讬讛 爪注专 讘注讜诇诐 讜讗讞"讻 讛转驻诇诇 讜讬专讚讜. 讙诐 诪"砖 讛专讘 注诇 转驻诇转 讻"讙 讗讬谞讜 诪讞讜讜专 讚讛讻"讙 讛讬讛 诪讻讜讬谉 注诇 讻诇 讛讜诇讻讬 讚专讻讬诐 讘讻诇诇 讜驻专讟 讗驻讬诇讜 注诇 砖诇讜讞讬 诪爪讜讛 讜讘讻诇诇 转驻诇转讜 谞讻诇诇 讙诐 专' 讞谞讬谞讗 谉' 讚讜住讗 讗诇讗 讚诇讙讘讬 讚讬讚讬讛 诇讗 讗讛谞讬 讜讚讘专讬 专' 讞谞讬谞讗 谞砖诪注讬诐 讻讬 讻诇 讛注讜诇诐 谞讬讝讜谉 讘讝讻讜转讜 讜讝讻讗讬 讘讗诪讬专转讜 讜诇砖讜谉 注讜讘专讬 讚专讱 讗讬谉 驻讬专讜砖讜 讻诪"砖 讛专讘 讝"诇 讗诇讗 讻驻砖讜讟讜 讜注诇 讻诇 讛讜诇讻讬 讚专讻讬诐 拽讗诪专:





砖注专讬 转讜专转 讘讘诇

(谞讙 讘) 讗"专 讞讬讬讗 讘专讬讛 讚专讘 讛讜谞讗 讞讝讬谞讗 诇讛讜 诇讗讘讬讬 讜专讘讗 讜讻讜'.鈥斪涀⒆欁� 讝讛 讘讘专讻讜转 诇讚 讘 讜诪讙诇讛 讻讘 讗 (注"砖).






image1.png
e 9T WNSE




